qundao/data-zh-poetry huggingface dataset:
儒学提举司宴集
作者：何中
朝代：元

贱子久在野，低头事躬耕。堂堂贤宰辅，胡为知姓名。许辞庠序责，复假宾师称。仰既惭简书，俯仍愧舆评。公馆良宴会，文雅有馀清。粲粲珠玉质，嗈嗈鸾凤声。深意脩绠汲，雄辩四筵惊。我衰但多感，一出宁非轻。白日照天碧，耿耿梅花明。城南有归路，西山能送迎。
元日
作者：何中
朝代：元

圣主龙飞肇纪元，野人相贺板扉前。不知颜色老昨日，共诧时光胜旧年。井口杏花春食雨，墙筐柳蕊暖肥烟。长沟缓绕风漪绿，林下乌犍渐受鞭。
八月二十八日
作者：何中
朝代：元

黄竹哀歌世偶传，佳期应待后千年。曲江宫外看蒲柳，凝碧池边听管弦。古往今来人化鹤，天长地久帝为鹃。蓬莱水浅应闻似，徐福归舟已失仙。
冲虚宫景真堂
作者：何中
朝代：元

怡山东麓堂静深，欲寻真景真难寻。华钟时发贞明韵，秀木递悬天监阴。天风飂飂吹余发，戏绾幽藤作条脱。骑凤箫惊乌石云，降龙剑照古山月。丹炉药灶长周旋，六时采撷三芝鲜。蓬莱书札失幽约，几度归潮深碧烟。
刘太博挽词三首
作者：何中
朝代：元

恳款忧危国，从容友大臣。竟孤婴臼志，遂作绮园身。名节非无寿，乾坤更有人。堂堂天下士，何必画麒麟。妙悟通群圣，微言刺六经。千年遗此老，四海□先生。文字空传迹，知闻谩敬名。岂无房杜者，犹足致隆平。如许龙门近，胡宁忍阔疏。不为终古别，讵信此生虚。未始壶丘学，颇知扬子书。向来香一瓣，薄命竟何如。
刘太博挽词三首·其一
作者：何中
朝代：元

恳款忧危国，从容友大臣。竟孤婴臼志，遂作绮园身。名节非无寿，乾坤更有人。堂堂天下士，何必画麒麟。
刘太博挽词三首·其三
作者：何中
朝代：元

如许龙门近，胡宁忍阔疏。不为终古别，讵信此生虚。未始壶丘学，颇知扬子书。向来香一瓣，薄命竟何如。
刘太博挽词三首·其二
作者：何中
朝代：元

妙悟通群圣，微言刺六经。千年遗此老，四海□先生。文字空传迹，知闻谩敬名。岂无房杜者，犹足致隆平。
初春
作者：何中
朝代：元

年华将去野梅知，春色初来柳眼移。偶到前村閒指点，数峰残雪淡晴时。
别唐仲谦
作者：何中
朝代：元

记名长似识，相见始惭非。每到极言罢，却欣幽听稀。日明山气改，江静水痕归。添得今朝别，城阴空掩扉。
别谢提刑
作者：何中
朝代：元

峨峨楼观地，寂寂风雨墟。可怜零落身，万里投修涂。窅窕千蛾眉，已奉他人娱。主恩天罔极，苟生岂良图。行行重行行，善保千金躯。别怀不敢诉，顾步复踟蹰。
华盖山
作者：何中
朝代：元

三山立天半，苍翠横古今。断厓三万丈，花落紫烟深。路蟠一带危，上薄元气侵。乱霞导飞舄，閒云护行襟。风岩虎豹穴，泉壑蛟龙吟。川明散众色，空碧生清音。仰憩星河次，飞鸟下阶临。肃然刚风近，仙人抚瑶琴。立身如此高，人世宁不钦。苍茫万里色，浩荡一寸心。期为太清游，不独往山林。
南居寺
作者：何中
朝代：元

闭户未从容，出门谁适从。聊随碧溪转，忽与白鸥逢。小雨十数点，澹烟三四峰。峰峰看不足，山寺已鸣钟。
南浦旅怀
作者：何中
朝代：元

乡近岁已阑，犹为候风客。落霙盖篷深，三日不知息。浦树分城烟，水明远沙色。满筐红竹枝，渡人隔村夕。久滞妻孥望，孤还友朋惜。音形两暌离，情生自难抑。
即事
作者：何中
朝代：元

落红瑟瑟叠苍苔，古径无人独到来。野蝶山蜂浑不见，春风更许草花开。
发新淦金水亭
作者：何中
朝代：元

振衣上野航，回首谢山阪。日澹秋水空，风清片帆远。沙光侵岸发，峰影随人转。前渡烟火深，离亭路今缅。
古秋夜长晴雨二首
作者：何中
朝代：元

壁带悬素琴，冲牙起瑶林。月寒文甃百虫语，帘外桂花香雪深。绣茵暗辍双龙枕，纹笥密收团凤锦。西邻少妇少齐眉，宝帐芙蓉携醉归。独自佳期长是误，璿霜欲下雁惊飞。雪浪流碧虚，雨花散前除。西风红叶石栏曲，尽并寒声归绮疏。回文读罢双蛾敛，城上啼乌稀漏点。东家娇小乍迎郎，沈水银篝残晚妆。灯里镜台閒自照，红颜相似夜偏长。
古秋夜长晴雨二首·其一
作者：何中
朝代：元

壁带悬素琴，冲牙起瑶林。月寒文甃百虫语，帘外桂花香雪深。绣茵暗辍双龙枕，纹笥密收团凤锦。西邻少妇少齐眉，宝帐芙蓉携醉归。独自佳期长是误，璿霜欲下雁惊飞。
古秋夜长晴雨二首·其二
作者：何中
朝代：元

雪浪流碧虚，雨花散前除。西风红叶石栏曲，尽并寒声归绮疏。回文读罢双蛾敛，城上啼乌稀漏点。东家娇小乍迎郎，沈水银篝残晚妆。灯里镜台閒自照，红颜相似夜偏长。
句
作者：何中
朝代：元

燕来春已去，花少雨偏多。汉殿金人别，唐陵石马嘶。落花萦树转，幽鸟过林鸣。山围双鹭晓，门闭一蝉秋。鸟语前林日，鸡鸣曲巷烟。年华流水在，春事落花知。日明山气改，江静水痕归。赤壁惊乌飞夜月，衡阳归雁落秋风。两涧寒声通法席，数峰秋影上香台。隔水归樵分路散，冲岚飞鸟认林还。冰寒古道鸣驼外，雪暗空村落雁边。马嘶平野呼鹰吏，犬吠寒沙射雁人。
句
作者：何中
朝代：元

聊随碧溪转，忽与白鸥逢。小雨十数点，淡烟三四峰。落叶半藏路，清风时满溪。寒沙梅影路，微雪酒香村。湖雪残波岸，船灯独夜人。西风一夜雨，丹桂满林花。
同乡客
作者：何中
朝代：元

遥见江西船，认是同乡客。何日发龙兴，迎人问消息。长河落雁秋，古渡啼鸦夕。不见楚天长，重重暮云色。
吴仲谷来喜雨
作者：何中
朝代：元

山居难适俗，到县动经年。偶出成奇事，相看各粲然。酒深孤匊外，灯淡小楼偏。草草荀陈夕，他时倘有传。
喜雨
作者：何中
朝代：元

云叶来西北，风声乍疾徐。冥冥天下雨，湛湛圃中蔬。书传堪经世，乾坤且助锄。欲言无与领，独立看芙蕖。
塞野纵目
作者：何中
朝代：元
体裁：古风

读书万卷不经济，懒境最佳工坐睡。手持绿玉信步行，穿破麦花到林际。萦回空谷含幽光，隐映深松发清吹。北风掠野牧者谁，牛影参差霜草悴。一牛閒卧意方安，童子何知鞭已至。回头一望尽天南，高下千峰洒浓翠。近村远浦合寒霏，落木平林归暮气。世工善画贵逼真，悠悠真境谁能契。古来文章亦如此，真处看来有深味。竞为幻语欲幻人，敢向人前辨醒醉。归来归来勿为留，幸有禽声媵予沸。
塞野纵目
作者：何中
朝代：元

读书万卷不经济，懒境最佳工坐睡。手持绿玉信步行，穿破麦花到林际。萦回空谷含幽光，隐映深松发清吹。北风掠野牧者谁？牛影参差霜草悴。一牛閒卧意方安，童子何知鞭已至。回头一望尽天南，高下千峰洒浓翠。近村远浦合寒霏，落木平林归暮气。世工善画贵逼真，悠悠真境谁能契。古来文章亦如此，真处看来有深味。竞为幻语欲幻人，敢向人前辨醒醉。归来归来勿为留，幸有禽声媵予沸。
墨梅
作者：何中
朝代：元

客携数尺纸，手展墨色鲜。江梅发疏花，萧然瞰清川。淡月挂寒枝，孤幽弄芳妍。岂非立凋后，或是标春先。日月相往还，何用悲岁年。此花于兹时，好脩乃独贤。处士穷幽居，羁臣怀左迁。裁诗孤山雪，拥屩罗浮烟。我今亦何恨，仰视空青天。世俗不贵真，共把墨粉传。玄帝虽令严，此花不俱玄。子何幻素质，物性亦复然。梦中如闻香，残更悟醉眠。
壬子元夕
作者：何中
朝代：元

□市人□啼倦鸦，常年歌吹稍喧哗。夜风十里灭灯影，春雪一林寒杏花。冻泞渐深缄蛰户，新滩微壮夺鸥沙。西林樵客同炉炭，閒试香芳品荈茶。
壶山绝顶望海
作者：何中
朝代：元

萦磴入苍霭，断厓倚晴暾。天飙荡□驶，城气回瞩昏。磐石偃危椒，谷王浩无垠。鸣交群龙战，舶点微鸥翻。浮云岌云朵，悬霄浴霞根。空溶东南突，䢔□日月门。指数十洲翳，招呼九仙存。余怀已瀁瀁，前境方浑浑。乘槎寄虚感，微迹犹当论。
夕阳
作者：何中
朝代：元

夕阳尽入笛声中，两岸樵渔一水通。杨柳已疏枫渐落，黄花浑未识秋风。
夜久
作者：何中
朝代：元

夜久□□步，蛛露空盈襟。萧条川气高，惨澹浦色侵。河横星渐转，露厚山将沈。鸣虫促繁响，飞萤乱寒阴。时物遂如此，恻怆抱寸心。天将落月去，何当复东临。乾坤入冥汉，众窍酣哀音。欲令万梦觉，谁忧独难任。商歌浩忘疲，俯仰情逾深。忽闻鸡声起，左右风满林。
夜立
作者：何中
朝代：元

冥冥无复辨秋毫，天映诸峰涌翠涛。万里明河流眼去，三更独雁倚风高。南邻絺绤秋难贷，隔舍歌呼夜更豪。只有殷勤木上坐，共听枯叶响萧骚。
奇石
作者：何中
朝代：元

奇石争迎立，青杉互引前。泠泠两溪水，澹澹一峰烟。閒作题岩字，时逢采药仙。苍厓恐陡绝，松影一飔然。
安上人兰若
作者：何中
朝代：元

独寻小兰若，积翠森松筠。禽声悟禅家，幽花吐清芬。晴日水光合，时飞野鸭群。娟娟前山秀，适来何处云。清心欣有得，澹焉失腥氛。道人煮春茗，离坐与晤言。亦忘此境邃，两耳天乐闻。何当脱世网，于焉穷朝曛。
宿十里村
作者：何中
朝代：元

朝出顺承门，暮宿十里村。臂鹰猎骑归，积雪明郊原。居人喜客来，汲井邻墙温。羹汤稍暖热，饼饵亦烧燔。此夕羁旅意，深知路人恩。重林隐城堞，昉此劳心魂。
宿田家
作者：何中
朝代：元

村暗烟火生，林深鸡犬静。
稻花如积雪，月色淡相映。
邻家夜汲归，寒虫满幽径。
宿田家
作者：何中
朝代：元

村暗烟火生，林深鸡犬静。麦花如积雪，月色澹相映。邻家夜汲归，寒虫满幽径。
宿紫玄洞天
作者：何中
朝代：元

閒招双白鹤，驾我吹玉笙。去谒紫玄君，飞飞入青冥。石古天风吹不剥，银汉残波厓畔落。万年碧树春长花，花间弭节听天乐。戏拈北斗柄，细酌瑶露团。八面烟霞沧海曙，四垂星月碧天寒。珊珊晓佩人间去，万顷飞尘入挥麈。徜徉九县卖金丹，邂逅千秋人未度。
寄乡信
作者：何中
朝代：元

谣俗伧荒越下州，西风孤旅倦悠悠。酒垆女静花落树，鱼市人归潮满沟。乡梦频经关上月，书题分寄海边秋。已期待腊西村畔，春在梅花雪映洲。
寄题疏山寺半閒禅房
作者：何中
朝代：元

往时沿溯盱毋川，李花阴阴曾系船。丰茸沙草取幽径，叩关一礼白云禅。千柱空廊绝人迹，苍苔乱点飞红妍。松香四袭翠滴雨，江影半侵明映烟。鹳鹤流声出岩谷，轻霏忽散风锵然。长哦欲写不能就，每寄清梦时周旋。秋风吹空客如仙，名山有记持相传。乃知昙花解重现，弹指一瞬五百年。经阁香台雪几春，戏成小果留人天。先师吾乡白云寺，卓锡尚令题榜鲜。半间之半可著我，呼童亟办青行缠。身前旧境馀一念，定许邻舍香茅编。
小孤山
作者：何中
朝代：元

牵牛与织女，河汉有时渡。小姑绿发深，隔与彭郎语。流水去仍回，望郎郎不来。精神有相贯，形迹难相猜。年华朝又暮，江头晴又雨。灵风吹断矶，行人听钟鼓。
小斋独坐
作者：何中
朝代：元

老苏朱墨十分工，应笑林间远世踪。翠树玄蝉秋满院，更添何处一声钟？
山中
作者：何中
朝代：元

何处征徭急，兹山水石奇。鸟鸣新叶长，磴仄断云移。趺坐天正碧，起行风自迟。径穿松罅去，巾袂罥蛛丝。
山中乐效欧阳公四首
作者：何中
朝代：元

东方风回春山道，趁暖行歌霁华早。溪源露歇逢药苗，石径烟轻掇芝草。红英洒地燕将乳，绿树添阴莺未老。入笿鱼虾朝赴馔，顷筐笋蕨夕供芼。山中之乐谁得知？我独知之来何为！水竹沙头閒检校，村村箫鼓太平时。堤柳绿摇新罨画，石榴红摺娇裙衩。莲荡风閒翡翠敧，菱塘雨定鸳鸯下。溪女浣纱朝出村，行官饮水暮归舍。瓦瓶手挈隔年醅，石下坐围明月夜。山中之乐谁得知？我独知之来何为！空里乌蟾飞影过，桑麻课效胜书帷。空山一夜生新雨，凉起赏心千万绪。扇团自守不依人，桐叶知几寻脱路。隔陇笑谈杂樵牧，临流宾从惟鸥鹭。旋庖芦菔美胜酥，精淅新粳香满户。山中之乐谁得知？我独知之来何为！青林红树人烟湿，护得金橙密处垂。千花重作阳春节，野杏山桃随处发。莫思前度看花谁，已见新坟芳草歇。穆山山下数湾月，华山山厓千丈雪。幽人独在雪月中，要与梅花成四绝。山中之乐谁得知？我独知之来何为！除却山家新腊酝，世间无事可相宜。
山中乐效欧阳公四首·其一
作者：何中
朝代：元
体裁：古风

东方风回春山道，趁暖行歌霁华早。溪源露歇逢药苗，石径烟轻掇芝草。红英洒地燕将乳，绿树添阴莺未老。入笿鱼虾朝赴馔，顷筐笋蕨夕供芼。山中之乐谁得知，我独知之来何为！水竹沙头閒检校，村村箫鼓太平时。
山中乐效欧阳公四首·其一
作者：何中
朝代：元

东方风回春山道，趁暖行歌霁华早。溪源露歇逢药苗，石径烟轻掇芝草。红英洒地燕将乳，绿树添阴莺未老。入笿鱼虾朝赴馔，顷筐笋蕨夕供芼。山中之乐谁得知？我独知之来何为！水竹沙头閒检校，村村箫鼓太平时。
山中乐效欧阳公四首·其三
作者：何中
朝代：元
体裁：古风

空山一夜生新雨，凉起赏心千万绪。扇团自守不依人，桐叶知几寻脱路。隔陇笑谈杂樵牧，临流宾从惟鸥鹭。旋庖芦菔美胜酥，精淅新粳香满户。山中之乐谁得知，我独知之来何为！青林红树人烟湿，护得金橙密处垂。
山中乐效欧阳公四首·其三
作者：何中
朝代：元

空山一夜生新雨，凉起赏心千万绪。扇团自守不依人，桐叶知几寻脱路。隔陇笑谈杂樵牧，临流宾从惟鸥鹭。旋庖芦菔美胜酥，精淅新粳香满户。山中之乐谁得知？我独知之来何为！青林红树人烟湿，护得金橙密处垂。
山中乐效欧阳公四首·其二
作者：何中
朝代：元
体裁：古风

堤柳绿摇新罨画，石榴红摺娇裙衩。莲荡风閒翡翠敧，菱塘雨定鸳鸯下。溪女浣纱朝出村，行官饮水暮归舍。瓦瓶手挈隔年醅，石下坐围明月夜。山中之乐谁得知，我独知之来何为！空里乌蟾飞影过，桑麻课效胜书帷。
山中乐效欧阳公四首·其二
作者：何中
朝代：元

堤柳绿摇新罨画，石榴红摺娇裙衩。莲荡风閒翡翠敧，菱塘雨定鸳鸯下。溪女浣纱朝出村，行官饮水暮归舍。瓦瓶手挈隔年醅，石下坐围明月夜。山中之乐谁得知？我独知之来何为！空里乌蟾飞影过，桑麻课效胜书帷。
山中乐效欧阳公四首·其四
作者：何中
朝代：元
体裁：古风

千花重作阳春节，野杏山桃随处发。莫思前度看花谁，已见新坟芳草歇。穆山山下数湾月，华山山厓千丈雪。幽人独在雪月中，要与梅花成四绝。山中之乐谁得知，我独知之来何为！除却山家新腊酝，世间无事可相宜。
山中乐效欧阳公四首·其四
作者：何中
朝代：元

千花重作阳春节，野杏山桃随处发。莫思前度看花谁，已见新坟芳草歇。穆山山下数湾月，华山山厓千丈雪。幽人独在雪月中，要与梅花成四绝。山中之乐谁得知？我独知之来何为！除却山家新腊酝，世间无事可相宜。
山碅碅
作者：何中
朝代：元

山碅碅，石确确，一滩翻下一滩恶。青衫黄帽扶招竿，铦锋如戟波心攒。打桨失手能荡过，扶竿失眼船随破。三山城中女如花，高楼酒贱多鱼虾。荔支林中寻屋住，上滩难转莫归去。
山行随兴二首
作者：何中
朝代：元

暖风吹雨湿平沙，远色疑青草欲芽。谁是多情能爱我，野梅一路腊前花。金石台前鸦乱飞，空濛山影出阴霏。野塘水活柳生眼，茅舍聚人迎妇归。
山行随兴二首·其一
作者：何中
朝代：元

暖风吹雨湿平沙，远色疑青草欲芽。谁是多情能爱我，野梅一路腊前花。
山行随兴二首·其二
作者：何中
朝代：元

金石台前鸦乱飞，空濛山影出阴霏。野塘水活柳生眼，茅舍聚人迎妇归。
岁晚咏怀·其二
作者：何中
朝代：元

天霜不停威，寒韭日以槁。厉飙竟吹脱，未许依丛老。南山多白石，终岁常皓皓。乃知得至静，超然全所保。妄尽无非天，心宁不违道。凋落奚足怀，钟山有神草。
岁晚咏怀三首
作者：何中
朝代：元

阴风入空林，玄云羃平野。薄帷负閟寒，飞雪鸣古瓦。抱衾不成温，孤怀浩难写。荒荒豺虎区，三殇无遗者。王风不列国，安得犹存雅。黄竹声久沈，伤来泪盈把。前檐立閒夜，园中珍木长。雪云正澄澈，霜飙复飘扬。众星凭幽闇，各出争耀芒。东方起圆月，失此万点忙。不有照烛功，何以尊其光。安得骑蟾蜍，偃息桂树傍。门扃幽树声，窗销群峰影。寒气迎遥夜，华星在西岭。秋虫无馀声，时雁有新警。天机自消长，冥参得深省。名衢万里辙，理海载孤艇。力弱昧前驰，心彊溯真境。即俗幸无能，澹然聊自领。
岁晚咏怀三首·其一
作者：何中
朝代：元

阴风入空林，玄云羃平野。薄帷负閟寒，飞雪鸣古瓦。抱衾不成温，孤怀浩难写。荒荒豺虎区，三殇无遗者。王风不列国，安得犹存雅。黄竹声久沈，伤来泪盈把。
岁晚咏怀三首·其三
作者：何中
朝代：元

门扃幽树声，窗销群峰影。寒气迎遥夜，华星在西岭。秋虫无馀声，时雁有新警。天机自消长，冥参得深省。名衢万里辙，理海载孤艇。力弱昧前驰，心彊溯真境。即俗幸无能，澹然聊自领。
岁晚咏怀三首·其二
作者：何中
朝代：元

前檐立閒夜，园中珍木长。雪云正澄澈，霜飙复飘扬。众星凭幽闇，各出争耀芒。东方起圆月，失此万点忙。不有照烛功，何以尊其光。安得骑蟾蜍，偃息桂树傍。
崇仁钟山寺
作者：何中
朝代：元

方看望仙雪，仍访钟山泉。石限阨危溜，峡厓减青天。不知路深浅，但爱山苍圆。俄惊侈楼观，一礼黄金仙。衲僧喜客来，觞行续茶煎。仰视慈竹题，俯吟慈竹篇。前修凛高躅，滋久馀芳传。白日倚山转，倒晕千峰烟。悠悠思难极，且与樵风还。
幽寻
作者：何中
朝代：元

意适可幽寻，天空晚气沈。鸥飞一川迥，花落五云深。庾子江南恨，琼奴柱下吟。野风吹我老，鸿雁有馀音。
得家信
作者：何中
朝代：元

俗尚难公不取谐，木阴深处玩苍苔。身抛世累终相著，心怯乡书重一开。极目云天鸦阵黑，满林风雨雁声来。平生最有看花癖，何处溪头发早梅。
得风自施团一日至梅根
作者：何中
朝代：元

溯游缩程期，景气异昏旦。波声船头响，旗尾樯竿转。施团方入望，忽过繁昌县。雄吹彻奫冥，阴色形怪变。凌虚彍超轶，坤六酣龙战。几日西南风，去帆眼中羡。苍苍水云乡，九华今不见。
微雨
作者：何中
朝代：元

一天微雨湿芳尘，红绿相依几聚春。家在海棠花下住，伤心长是未归人。
戊子十一月二十四日拜叠山先生于双桐驿盖先伯见山同丙辰理宗亲擢也先生叙旧好言同心焉明日中赋二诗为别
作者：何中
朝代：元

吴门白日落，孤妾悲洞房。徙倚无所归，朔风满罗裳。昔为春柳阴，今作秋菊黄。芳景不速尽，愁心与俱长。逝者魂魄在，九京共徜徉。粲粲河吐水，萧萧天雨霜。出门即远道，死生永相望。
抚州魏坛观
作者：何中
朝代：元

何年女仙坛，百步远城堞。树色随春新，飞花袭枯叶。廊虚苔绿重，帘静药香浃。主人勉逢迎，小憩薄名呷。却读鲁公碑，仙事公素惬。是时中兴颂，笔力泰华压。此书最为小，劲气亦嶪嶪。大节照古今，片石即光烨。人生果何为，草草度尘劫。挥手谢坛扉，天长碧云叠。
招仙观
作者：何中
朝代：元

逶迤溪南路，窈窕招仙谷。空堂两道人，残棋映深竹。一叶响疏篱，双鸦啼高屋。出门随归人，远烧在山麓。
拟岘台
作者：何中
朝代：元

拟岘台，山如杯，树如苔。台前东风花乱开，流云藏雨花间来。花根得雨新绿催，花枝随雨成香泥。神工鞭策不停手，七尺容形争好丑。桐林领头木香酒，百钱一盏当酤否？
掩卷
作者：何中
朝代：元

掩卷如郁郁，郁郁亦何似。野人每多忧，不悟本无事。仰观千载前，去者极所诣。俯期千载后，来者邈难至。惟我于其间，欲策无名骥。出门万里远，寸挽何能至。山空白云合，日黑野风驶。独默已如瘖，閒送飞鸦坠。
放船
作者：何中
朝代：元

晚色重重放客舟，轻风吹漾落潮流。林峦尽异来时路，知是明朝到福州。
文江夜舟
作者：何中
朝代：元

北斗一何渴，下饮空江流。南雁知何愁，相唤不自休。东浦征人归，孤灯出篱幽。西渊捕鱼急，飞火走一舟。汉皇极宽仁，今年租税优。有生亦扰扰，吾道更悠悠。
新淦太平山
作者：何中
朝代：元

纵观不知远，言登太平山。诸峰卷秋雨，日射风霏间。悬磴折古石，侧溪倒危潺。金灯如丹红，异卉相斓斑。忽怅经丘绝，俄欣寻壑间。筠阴聚森爽，樵人指幽关。声钟出晻霭，演梵作孱颜。静者足吾契，语瑩冰珊珊。厓东野月上，露华膏夜鬟。松杉炯玲珑，流飙过瑶环。既静有馀听，焉知趺坐顽。偶然在尘表，非能悟无还。
新淦太平山
作者：何中
朝代：元
体裁：古风

纵观不知远，言登太平山。诸峰卷秋雨，日射风霏间。悬磴折古石，侧溪倒危潺。金灯如丹红，异卉相斓斑。忽怅经丘绝，俄欣寻壑间。筠阴聚森爽，樵人指幽关。声钟出晻霭，演梵作孱颜。静者足吾契，语莹冰珊珊。厓东野月上，露华膏夜鬟。松杉炯玲珑，流飙过瑶环。既静有馀听，焉知趺坐顽。偶然在尘表，非能悟无还。
新淦畈步作
作者：何中
朝代：元

松筠色润翠成围，鹅鸭声多水渐肥。隔县贩人争野路，迎年？女试新衣。暖烟黄柳知春到，残雪青山伴客归。茅屋酒旗随处有，悠悠世事尽相违。
新淦畈步作
作者：何中
朝代：元
体裁：七言律诗

松筠色润翠成围，鹅鸭声多水渐肥。隔县贩人争野路，迎年�女试新衣。暖烟黄柳知春到，残雪青山伴客归。茅屋酒旗随处有，悠悠世事尽相违。
新淦蓝步溪
作者：何中
朝代：元

阴霭通烟翠作霏，春风入雨暖成泥。女郎挑菜不知湿，调笑相携过水西。
早发东阿午经东平晚宿汶上是日雪
作者：何中
朝代：元

严装齐地晓，投馆鲁乡暮。天寒客心速，雪下车声去。迷兽出桑畦，流人披野路。浅霭须城山，斜桥汶津树。前圣有遗业，惝惘经行处。荷蓧与耦耕，何其得深趣。
早起
作者：何中
朝代：元

觉来日已升，花梢众禽语。何许白浮萍，池间散还聚。起见梅已空，夜来几更雨。鱼行春到水，草暖香在露。溪上人语諠，樵薪满沙路。
春怨二首
作者：何中
朝代：元

洛人倾国赏牡丹，东家绣毂西家园。黄鹂紫燕新得意，柔云如酥花迷魂。游人寂寂归何处？花亦年年占风雨。江南却遇李龟年，苏州空感杨开府。谁吹玉笛断人肠，斜桥浅浅流水香。惟有千年老铜狄，看尽人间几夕阳。天女手剪五色云，鞭雷控电行青春。散作江南万锦绣，烛龙眩转空无尘。燕儿眼寒心更苦，吴娃情酣梦无据。依然锦绣化为云，却恨风来挟云去。十二楼边芳草多，知今鹦鹉听谁歌。千金买取新丰酒，地久天长耐乐何。
春怨二首·其一
作者：何中
朝代：元
体裁：古风

洛人倾国赏牡丹，东家绣毂西家园。黄鹂紫燕新得意，柔云如酥花迷魂。游人寂寂归何处，花亦年年占风雨。江南却遇李龟年，苏州空感杨开府。谁吹玉笛断人肠，斜桥浅浅流水香。惟有千年老铜狄，看尽人间几夕阳。
春怨二首·其一
作者：何中
朝代：元

洛人倾国赏牡丹，东家绣毂西家园。黄鹂紫燕新得意，柔云如酥花迷魂。游人寂寂归何处？花亦年年占风雨。江南却遇李龟年，苏州空感杨开府。谁吹玉笛断人肠，斜桥浅浅流水香。惟有千年老铜狄，看尽人间几夕阳。
春怨二首·其二
作者：何中
朝代：元

天女手剪五色云，鞭雷控电行青春。散作江南万锦绣，烛龙眩转空无尘。燕儿眼寒心更苦，吴娃情酣梦无据。依然锦绣化为云，却恨风来挟云去。十二楼边芳草多，知今鹦鹉听谁歌。千金买取新丰酒，地久天长耐乐何。
春日书怀二首
作者：何中
朝代：元

墙东绿阴好，稍觉朝日迟。人间事轮囷，我枕聊复攲。开扉览晓色，万端集两眉。风狂忽倒人，迎立爱其吹。掠我径西去，花影□逶迤。微吟视青天，一笑聊自持。相如不妨慢，长康政须痴。蛙声池上起，竹声窗外传。吹万不可息，聒我春昼眠。林外固多累，林间复多喧。誓欲蹑太清，冥冥不得前。□我一寸心，焚香小窗边。以我无尽目，送此有尽烟。
春日书怀二首·其一
作者：何中
朝代：元

墙东绿阴好，稍觉朝日迟。人间事轮囷，我枕聊复攲。开扉览晓色，万端集两眉。风狂忽倒人，迎立爱其吹。掠我径西去，花影□逶迤。微吟视青天，一笑聊自持。相如不妨慢，长康政须痴。
春日书怀二首·其二
作者：何中
朝代：元

蛙声池上起，竹声窗外传。吹万不可息，聒我春昼眠。林外固多累，林间复多喧。誓欲蹑太清，冥冥不得前。□我一寸心，焚香小窗边。以我无尽目，送此有尽烟。
春郊·其一
作者：何中
朝代：元

湖海独垂钓，风云入短蓑。燕来春已去，花少雨偏多。一饮捐愁却，千杯奈醉何。青山如有意，对我独高歌。
春郊二首
作者：何中
朝代：元

试数乱离年，伤情更惘然。牛羊荒草树，天地老风烟。白骨苍苔外，山花野水边。幽禽未栖宿，来往自翩翩。归鸟情方远，啼鹃泪未收。渊明姑托醉，老杜不胜愁。云冷花无主，山寒雨似秋。江南春水足，何处具扁舟。
春郊二首·其一
作者：何中
朝代：元

试数乱离年，伤情更惘然。牛羊荒草树，天地老风烟。白骨苍苔外，山花野水边。幽禽未栖宿，来往自翩翩。
春郊二首·其二
作者：何中
朝代：元

归鸟情方远，啼鹃泪未收。渊明姑托醉，老杜不胜愁。云冷花无主，山寒雨似秋。江南春水足，何处具扁舟。
春风如少年效程汉翁
作者：何中
朝代：元
体裁：古风

春风如少年，狂逐无定处。垂杨曲江堤，细草东郊路。祇言今似昔，不悟新非故。流水何时归，残莺数声暮。
春风如少年效程汉翁
作者：何中
朝代：元

春风如少年，狂逐无定处。垂杨曲江堤，细草东郊路。祇言今似昔，不悟新非故。流水何时归？残莺数声暮。
晓发辞夫矶时李泂溉之友先行
作者：何中
朝代：元

荻暗鸡鸣村，平皋下残月。参差邻舫语，橹声带潮发。露华望中白，蓬阴散秋发。沙鸟知曙鸣，海云上空灭。念我前行友，青山已飞越。迟尔及相携，无嗟赏心歇。
晓晴
作者：何中
朝代：元

一雨生春色，千山起晓晴。落花萦树转，幽鸟过林鸣。杳杳天如古，茫茫世有兵。开扉小倚杖，沙上草初生。
晓晴
作者：何中
朝代：元

雨意将阑天自休，频穿诘曲听钩辀。千山欲曙微霞吐，万木含春湿翠浮。孤塔远知城尚近，空江犹似古来流。绕汀花落白于雪，掠地风来严似秋。
晚兴
作者：何中
朝代：元

雁背霜花落，吟悲兴自如。天虚鳞甲动，山老鬓毛疏。断陇暮归客，寒溪人自渔。苍茫闭篱落，政尔缓羊车。
暮行城东怀程汉翁因寄
作者：何中
朝代：元

倚郛起遥悲，日下沧波阔。何处是新城，层峰翰飞灭。始反今悔悟，沈想还成结。百里诡称遥，长年忍为别。回风归山霞，道景发沙月。独殷今夕情，凄迷转城阙。
望新安山投宿不及
作者：何中
朝代：元
体裁：古风

踰淮数百里，欣逢下邳山。新安十数峰，窈窕霞影间。遥看若可即，既近杳难攀。契深迹莫遂，怅然空厚颜。倦鹭辨沙落，远禽求村还。已暮将何归，回涛冒瀴湾。渡口双古柳，茅茨相与环。清时寄孤枕，敢厌闻惊潺。
望新安山投宿不及
作者：何中
朝代：元

踰淮数百里，欣逢下邳山。新安十数峰，窈窕霞影间。遥看若可即，既近杳难攀。契深迹莫遂，怅然空厚颜。倦鹭辨沙落，远禽求村还。已暮将何归？回涛冒瀴湾。渡口双古柳，茅茨相与环。清时寄孤枕，敢厌闻惊潺。
朱方偶作
作者：何中
朝代：元

雪馀春水生，日上暖云泮。杳霭松林中，柴扉起樵爨。新妆携童稚，邻曲欣年换。坎坎村鼓鸣，沙头酒声乱。江西田家乐，丰岁尤盛观。山市溪桥春，还多看灯伴。
杂述二首
作者：何中
朝代：元

天龙地用马，健顺理亦宜。谁于其两间，赤手握阴机。东门一长啸，四海皆惊迷。向来种桃人，此去当何之。悠悠黄唐远，来者邈难期。龙逝白云征，马轻九坂驰。行行马上郎，万里长风吹。不见长江边，折尽杨柳枝。萧萧白杨风，依依吹井烟。旷哉上下宇，逝者不待年。彼陇亦何祥，一日几新阡。谁招皋某复，递哭送九泉。高楼当西日，落花满寒川。流浪旷劫间，彭殇俱可怜。汉陵春萧瑟，回首尚变迁。万古一起灭，此意何茫然。
杂述二首·其一
作者：何中
朝代：元

天龙地用马，健顺理亦宜。谁于其两间，赤手握阴机。东门一长啸，四海皆惊迷。向来种桃人，此去当何之。悠悠黄唐远，来者邈难期。龙逝白云征，马轻九坂驰。行行马上郎，万里长风吹。不见长江边，折尽杨柳枝。
杂述二首·其二
作者：何中
朝代：元

萧萧白杨风，依依吹井烟。旷哉上下宇，逝者不待年。彼陇亦何祥，一日几新阡。谁招皋某复，递哭送九泉。高楼当西日，落花满寒川。流浪旷劫间，彭殇俱可怜。汉陵春萧瑟，回首尚变迁。万古一起灭，此意何茫然。
李千户至自南海分遗椰实戏赋
作者：何中
朝代：元

乱馀乏佳实，贱者犹贵之。招呼梨栗辈，已作席珍推。岂无仙人枣，无胫至山蹊。桓桓李将军，色映海峤奇。归马驼椰子，濩落魏瓠垂。徇华壳初剖，濯濯脍玉肥。来饷山中人，意重千金遗。香酽□石髓，味腴轻肉芝。尊前有南海，顿压众果卑。向当逋子龄，待亲曲江湄。啖此不知厌，亦与槟榔宜。既别十五年，犹有梦往时。故人忽相见，唤起三生悲。遇难心易快，感至情还移。百年能有此，再见安可期。子西忧蜜果，东坡叹荔支。虽云供贡劳，吾念君臣仪。安得白玉盘，登之白玉墀。万古还纲常，不令世愈衰。苍茫叫虞舜，魂绕天南维。梅花满庭净，香烟一帘迟。椰杯更自酌，聊欲捐余思。
松野即事·其二
作者：何中
朝代：元

山窗一丛蕙，脩叶吐紫蕤。或云断续花，我亦岂敢疑。楚泽多芳草，真伪奚难知。浮俗尊虚明，君子伤令姿。博观贵自得，清芬良在兹。
松野即事罗氏园林
作者：何中
朝代：元

娱心仗老筇，细数诸峰影。微烟过前树，澹日有半岭。幽鸟识归宿，遑恤云路永。冥鸿各有见，日边半行整。出处无定期，是非谅难省。归休忽已夜，夜月变光景。
枥溪
作者：何中
朝代：元

林岭甚可爱，溪源无尽时。山花已乱发，烟暖东风迟。因与采樵者，坐谈树阴移。日斜自归缓，我兴非人知。
柳下
作者：何中
朝代：元

是谁安宅子，占得绿杨阴。山色春来长，溪流雨后深。树遥飞鸟疾，人近戏鱼沉。舟子船头望，安知不解吟。
梅
作者：何中
朝代：元

一径苍苔深，梅龙著花早。初回天际春，更觉江南好。月色冰霜寒，角声天地老。寄语宋广平，时无苏味道。
槎溪
作者：何中
朝代：元

岸断风敧柳，村寒雨病花。妄心贪自适，危路得长嗟。别壑乱云散，危滩归鹭斜。平生谢康乐，幽意满天涯。
樟树镇五公寺
作者：何中
朝代：元

久幽厌拘维，暂弛欣舒散。近关得禅扉，择步历苍藓。沈沈松阴重，滟滟水光远。残花起馀香，乳禽响新啭。虚廊清昼长，高僧坐谈简。学空素所昧，虑妄还自遣。移晷始知归，生烟满林晚。
次史药房池上即事韵
作者：何中
朝代：元

万蕊飞香百草芽，帘旌不动柳阴斜。幽禽还识栏边客，曾立东风仗外花。
次韵宁志道表氏偕庵夜兴
作者：何中
朝代：元

空庭山色重，积此松桂阴。微风从何来，一鸟惊前林。清心有密契，幽听得远音。寒灯照孤馆，岁晏夜偏深。
次韵彭希爽吴景传约游穆山
作者：何中
朝代：元

穆山祗在白云隈，擘石为门任去来。两涧寒声通法席，数峰秋影散香台。林藏僧梵含风远，岭隔山樵戴月回。此地能令高兴别，中秋时近桂初开。
歌风台
作者：何中
朝代：元

神鱼骛远海，雄鹄陵高玄。区区一亭长，帝业何赫然。光芒三尺剑，群雄让锋先。嬴项屹山岳，扫灭如飞烟。故乡偶一归，艾老相周旋。百感忍中起，深情何由宣。往时同功人，今乃不一全。害能亦宁忍，远计有未便。竛竮视孤影，三侯发尊前。丈夫英雄气，儿女泪迸泉。纵观能几时，忧虞浩无边。西风吹古台，老屋攲河壖。低徊一长啸，乾坤多材贤。
正月五日吾族诸老儒服纵游
作者：何中
朝代：元

山中忘世换，人事又从新。儒服吾宗老，南冠故国人。悲风千载泪，幽谷一年春。折取山花供，清香已满巾。
正月五日吾族诸老儒服纵游
作者：何中
朝代：元

纵游二十士，远赏物华新。好是小兰若，一来中圣人。桃源在何处，流水不胜春。归路狂歌甚，欹斜乌角巾。
水口夜思
作者：何中
朝代：元

牢落不成寐，荔阴寒石矶。潮生滩响尽，海近夜凉归。旅思随时进，乡音逐递非。燕南与粤北，格是费征衣。
汉宫春
作者：何中
朝代：元

君不见汉宫六六多佳丽，露花半染云裾翠。少翁招得夫人魂，孤鸾夜啼月波坠。赵家姊妹专风流，双蛾不识人生愁。芙蓉并蒂敧一朵，西风青鸟徒离忧。飞龙翩翩上天去，云幕椒房土花雨。堕腻埋胭恨未消，香魂尚寄寒茎舞。人间炎日焦众芳，肯随葵藿来倾阳。柔情幽怨透地脉，烟帏寂寞彊成妆。谁吹旧曲缘云切，寸寸婉婉应愁绝。绿罗几叠御赐衣，红绡半点守宫血。凄兮媚脸栖馀妍，遥忆羊车望幸年。至今一片巫山雨，化为飞烟空潸然。故家陵苑孤云外，绿树如云草如海。殷勤唯有虞美人，同向墙阴弄晴霭。
江行
作者：何中
朝代：元

悠悠行客渐黄昏，隔浦人家已掩门。谁与飞沤游海上，乱鸦无数下西村。
河湖市岐山观与友人皮季武同游
作者：何中
朝代：元

旦旦望岐山，樛木森山椒。其下美清荫，仙真集萧寥。佳友谢尘虑，导余度飞桥。危潨溅跳雪，石磴藏灵飙。探邃裂凝阴，凭颠洞遐宵。寒苍贯晴紫，滉瀁峰壑摇。久无登临适，快此烦怯消。日驭谅难迅，人区亦非遥。迟迟敢迷复，亹亹同欢谣。
河间晓行
作者：何中
朝代：元

归人心久归，车夫苦相促。衣裳急披揽，衾毯自装束。寒深肌骨痛，夜久情怀独。万里多往还，他人媚僮仆。霜枝叫羸雀，雪径过山鹿。望野欣海霞，辨烟识村屋。饥寻麦粉粗，到夕当得粥。南中好男儿，闬廛绝行躅。河间猴子多，毋烦记生熟。
洪都灵应观榜云径
作者：何中
朝代：元

厌烦取萧閒，随意入云径。上堂敲响板，山童质辞令。地寂室生凉，体畅心逾静。出门看木阴，佳鸣发清听。风光匀可爱，水色艳相映。真契成自怡，归路得新咏。城市今滞留，将无失幽性。
浴侯官汤泉
作者：何中
朝代：元

天气稍清穆，桨声泊荒津。汤泉冽山半，取径娱幽沦。解带散疏发，掊漪澡閒身。畅然肢体舒，洒若襟怀新。其下多嘉树，细花落缤纷。和风来树间，芳气通微辛。繁阴屡移席，我令鸣鸟亲。无为急行迈，殷勤谢舟人。
海棠
作者：何中
朝代：元

冥鸿衔子锦川来，袅袅柔红无数开。花睡未醒春未透，半空飞雨暗苍苔。
涿州道间雪霁
作者：何中
朝代：元

昨日饭良乡，今失涿州城。此路有终去，安能缓车声。平野散寒景，流辉起浮英。濛烘远树密，落削僵柳明。獝律共鸦牧，团瓢忽鸡鸣。殊方雪初霁，余抱孤赏情。胡尔同车人，苦云路难行。
淮安道中
作者：何中
朝代：元

声钟起前林，悠悠向南客。天垂大野高，月澹行路白。鸡犬淮上村，云霞海边色。旧时塞垣地，来往人驰驿。
清江道间阻雨
作者：何中
朝代：元

峰影微昏树影明，人烟深浅水纵横。前时逢雪今逢雨，长在江南画里行。
游乐安穆山寺
作者：何中
朝代：元

秋阴出南郭，佳色来远山。悠然渡野水，却宿前林间。朝气锐幽步，相携上孱颜。行穿绿萝远，共爱青杉閒。已穷高原路，忽得双石关。飞烟带香气，深木藏幽潺。景晏钟磬寂，桂花满苔斑。道人一尊酒，时听风珊珊。多悟从此始，尘缘谅能删。空廊对微雨，亦复不知还。
游烧香寺于道傍折桂而归遂赋
作者：何中
朝代：元

欲捐世间忧，径寻林下寺。古松工听法，幽鸟静通慧。钟传靖国声，苔识先朝事。山僮侦茶候，道人玩香穟。回看争夺区，始了西来意。无生安得灭，有患非所致。金仙一何高，淡然无可累。茫茫圹大劫，幽草供深翠。出门见东村，孤吹随风驶。前林众木奇，醲薰隐幽桂。飘扬满虚空，狂逐浩无际。冥参超欲仙，持玩倏已逝。
游芙蓉山八首
作者：何中
朝代：元

十里五里石，一步一长嗟。行行山转高，悠悠日将斜。萦折抵深谷，直下十数家。来往自成村，桃柳映桑麻。崖杉老绛叶，石棕垂枯花。阴凝四时雪，阳燄一川霞。谁令余到此，幽意浩无涯。行将办畚锸，来此耕山畬。岧岧青芙蓉，峻秀琢寒玉。危流千丈飞，铿鍧石相触。幽閟鱼龙宫，荒寒雾雨蓄。凄神不可留，前登散遐瞩。参差杂花动，香气汎深谷。日照丹霞开，万峰洗晴绿。同心有长镵，缓寻灵药斸。葛仙早见招，庶得从所欲。春风吹众树，春唤如鸣梭。平烟带远村，时闻樵者歌。田父有真乐，东皋牧群鹅。烟暖众草合，艳绿如流波。搔首负白日，欢然得婆娑。事立或福的，识深乃愁多。西家酒正熟，况此天气和。侧足上翠微，石磴八九折。开尽满厓花，坐来群香歇。游目尽远空，乱数碧簪列。草木颇葱茏，云兴复霞蔚。不知十日雨，还长几枝蕨。山中无事业，特用慰采撷。盈筐归路遥，忽见满山月。绿峰在头上，落月在脚下。点点烟鬟开，春晴真无价。红泉响哀玉，苍石饮渴马。林穷兰雪香，厓古萝衣挂。属闻绝壑底，松声更清洒。世远事难即，趣深月弥暇。谁知须臾间，白云已无罅。都失眼中奇，茫然独悲咤。花开风自柔，谷深日无晖。高萝鸟声转，葱翠摇阴霏。孤娱有穷深，境异心不移。东峰虎长啸，西涧獐争啼。运往人理尽，物新古道违。欣然抱奇怀，白云遥相知。日夕意犹缅，信有忘归时。日日碧山去，香草生还蹋。幽禽识履声，间鸣故相狎。意行不知远，清啸得虚答。石上绿云生，岩下紫烟合。莫负今日晴，聊折山花插。商山非远遐，胡为可避世。人间已帝秦，紫芝尚周味。看瓜有奇祸，纷纷谁能避。此翁良优游，乃为秦所置。独恨六籍尊，友爱陋儒累。傥使诚德人，罗者谁敢睨。萧散东陵侯，隐约济南士。清风百世存，庶激懦夫志。
游芙蓉山八首·其一
作者：何中
朝代：元

十里五里石，一步一长嗟。行行山转高，悠悠日将斜。萦折抵深谷，直下十数家。来往自成村，桃柳映桑麻。崖杉老绛叶，石棕垂枯花。阴凝四时雪，阳燄一川霞。谁令余到此，幽意浩无涯。行将办畚锸，来此耕山畬。
游芙蓉山八首·其七
作者：何中
朝代：元

日日碧山去，香草生还蹋。幽禽识履声，间鸣故相狎。意行不知远，清啸得虚答。石上绿云生，岩下紫烟合。莫负今日晴，聊折山花插。
游芙蓉山八首·其三
作者：何中
朝代：元

春风吹众树，春唤如鸣梭。平烟带远村，时闻樵者歌。田父有真乐，东皋牧群鹅。烟暖众草合，艳绿如流波。搔首负白日，欢然得婆娑。事立或福的，识深乃愁多。西家酒正熟，况此天气和。
游芙蓉山八首·其二
作者：何中
朝代：元

岧岧青芙蓉，峻秀琢寒玉。危流千丈飞，铿鍧石相触。幽閟鱼龙宫，荒寒雾雨蓄。凄神不可留，前登散遐瞩。参差杂花动，香气汎深谷。日照丹霞开，万峰洗晴绿。同心有长镵，缓寻灵药斸。葛仙早见招，庶得从所欲。
游芙蓉山八首·其五
作者：何中
朝代：元

绿峰在头上，落月在脚下。点点烟鬟开，春晴真无价。红泉响哀玉，苍石饮渴马。林穷兰雪香，厓古萝衣挂。属闻绝壑底，松声更清洒。世远事难即，趣深月弥暇。谁知须臾间，白云已无罅。都失眼中奇，茫然独悲咤。
游芙蓉山八首·其八
作者：何中
朝代：元

商山非远遐，胡为可避世。人间已帝秦，紫芝尚周味。看瓜有奇祸，纷纷谁能避。此翁良优游，乃为秦所置。独恨六籍尊，友爱陋儒累。傥使诚德人，罗者谁敢睨。萧散东陵侯，隐约济南士。清风百世存，庶激懦夫志。
游芙蓉山八首·其六
作者：何中
朝代：元

花开风自柔，谷深日无晖。高萝鸟声转，葱翠摇阴霏。孤娱有穷深，境异心不移。东峰虎长啸，西涧獐争啼。运往人理尽，物新古道违。欣然抱奇怀，白云遥相知。日夕意犹缅，信有忘归时。
游芙蓉山八首·其四
作者：何中
朝代：元

侧足上翠微，石磴八九折。开尽满厓花，坐来群香歇。游目尽远空，乱数碧簪列。草木颇葱茏，云兴复霞蔚。不知十日雨，还长几枝蕨。山中无事业，特用慰采撷。盈筐归路遥，忽见满山月。
照武西塔山报恩寺
作者：何中
朝代：元

山椒敞禅扃，幽欣失微倦。密林稍深沈，新笋亦葱茜。磴折迎空香，台虚得清啭。芸芸趋前尘，往往遗胜践。始知佛力弘，能使地灵见。市声俯一席，山色照三面。郡小览易穷，兴高赏难遍。微生谅何缘，周流散遐眷。
用欧阳文忠公神清洞韵题维士鼎所藏米元晖神清洞图
作者：何中
朝代：元

元晖昔作西江客，夜飞墨花晓无迹。春风留此二百年，幸是山中至人识。有千黄金双白璧，鹅溪白茧才数尺。颍阳山高风露寒，几处高堂挂生色。
用欧阳文忠公神清洞韵题罗士鼎所藏米元晖神清洞图
作者：何中
朝代：元

颖阳之山翠烟深，仙人不见劳我心。丛峰峨峨照空廓，白云时飞石欲落。此中不到人间客，采药归来花满石。想当飞舄堕层崖，数声清啸惊瑶台。缑山苍苍今在眼，举手招之殊未来。颖阳之山夜鹤飞，仙人不见归何时。神清之洞有幽客，应向洞中煮白石。洞前岩下仙家春，几片落花杂飞溜。高下楼台缥缈霞，绿树不老青山寿。王生邢子意殊勤，恨我隔此浮空尘。安得碧云千万叠，栖此人间谪堕身。元晖昔作西江客，夜飞墨花晓无迹。春风留此二百年，幸是山中至人识。有千黄金双白璧，鹅溪白茧才数尺。颖阳山高风露寒，几处高堂挂生色。
由书堂寺入芙蓉之麓五代时有胡先生隐居其地寺故名云今碑不书有游生者写华严经留寺清整可观生宁宗时人
作者：何中
朝代：元
体裁：古风

雨歇入幽麓，朝气笼澹晴。夷涂何所虑，乃此沿流行。夭矫玉虬飞，惊波□天明。急播万珠络，递应千雷轰。忽激群鹭跃，徐肆游丝萦。曲曲揭清浅，盘盘度崚嶒。明生一掬绿，幽閟两林清。胡为夥生聚，却羡非世嬴。苍烟出磬响，深谷藏经声。閒过小兰若，茶香满前楹。谁写天竺书，秋雁点寒汀。盛代安可及，隅谷有精能。尝闻昔五季，胡君亦豪英。读书向此地，讵冀千载名。俗士轻高人，不著石丽牲。空令绕竹泉，长作琅琅鸣。寸心持馀感，出门陟寒青。駮石当目隙，高下拥精灵。朋聚鸟□伏，孤兀苍虎狞。左峰覆欲压，右厓危将倾。乾坤有此险，始□性命轻。前迈忽自哂，天定亦何惊。万杉列云际，浓澹因云成。佳棕交翠竹，茅屋矗相凭。向来看尽意，尽向眼中生。老翁理泉窦，东菑秧事兴。隃谓乐如此，翁颦诉其情。历述先朝美，言罢泪纵横。方余起醲羡，属闻意冥冥。古来多隐者，全身一何精。将非智不及，亦岂福难胜。不然幽胜地，自可饱芝苓。放麑心不忍，力极还小停。歌吟杂悲乐，写之苍石屏。他年有知者，此语良足徵。
由书堂寺入芙蓉之麓五代时有胡先生隐居其地寺故名云今碑不书有游生者写华严经留寺清整可观生宁宗时人
作者：何中
朝代：元

雨歇入幽麓，朝气笼澹晴。夷涂何所虑，乃此沿流行。夭矫玉虬飞，惊波□天明。急播万珠络，递应千雷轰。忽激群鹭跃，徐肆游丝萦。曲曲揭清浅，盘盘度崚嶒。明生一掬绿，幽閟两林清。胡为夥生聚，却羡非世嬴。苍烟出磬响，深谷藏经声。閒过小兰若，茶香满前楹。谁写天竺书？秋雁点寒汀。盛代安可及，隅谷有精能。尝闻昔五季，胡君亦豪英。读书向此地，讵冀千载名。俗士轻高人，不著石丽牲。空令绕竹泉，长作琅琅鸣。寸心持馀感，出门陟寒青。駮石当目隙，高下拥精灵。朋聚鸟□伏，孤兀苍虎狞。左峰覆欲压，右厓危将倾。乾坤有此险，始□性命轻。前迈忽自哂，天定亦何惊。万杉列云际，浓澹因云成。佳棕交翠竹，茅屋矗相凭。向来看尽意，尽向眼中生。老翁理泉窦，东菑秧事兴。隃谓乐如此，翁颦诉其情。历述先朝美，言罢泪纵横。方余起醲羡，属闻意冥冥。古来多隐者，全身一何精。将非智不及，亦岂福难胜。不然幽胜地，自可饱芝苓。放麑心不忍，力极还小停。歌吟杂悲乐，写之苍石屏。他年有知者，此语良足徵。
由宝塘舟行至临汝
作者：何中
朝代：元

卢鸿十志看不足，爱雪贪行雪相逐。晴风吹散圯山寒，三十六陂水初绿。黄洲挐得罩篷船，松筠缭绕烟成渊。陂声叠下滩声恶，鲍照却歌《行路难》。
由清江赤城观至宝塔寺暮归樟镇
作者：何中
朝代：元

自笑野人多野思，并村随处意閒閒。赤城观里折丹桂，宝塔寺前迎晚山。隔水归樵分路散，冲岚飞鸟认林还。秪言十里街头近，不计黄昏便掩关。
留金溪夜雨达旦有怀
作者：何中
朝代：元

忽见干戈动，他乡隔老亲。一窗如此雨，两地未归人。雁度关山暗，鸡催海宇晨。谁能更敧枕，聊挹曙光新。
病中感怀
作者：何中
朝代：元

多病他乡外，孤怀始觉愁。山围双鹭晓，门闭一蝉秋。遇合冯生铗，勋名季子裘。悠悠耦耕者，端暇为人谋。
登九仙山
作者：何中
朝代：元
体裁：古风

吾宗九仙人，鍊药此山上。渺渺嘉遁心，□烟一相访。海门葱茏外，山气嵽嵲状。侧目明远潮，归遐委孤嶂。尘缘误良契，仙事敦夙尚。何处乘鲤归，微风起清漾。
登九仙山
作者：何中
朝代：元

吾宗九仙人，鍊药此山上。渺渺嘉遁心，□烟一相访。海门葱茏外，山气嵽嵲状。侧目明远潮，归遐委孤嶂。尘缘误良契，仙事敦夙尚。何处乘鲤归？微风起清漾。
登北山塔
作者：何中
朝代：元

閒驱葛陂龙，急追数峰雨。仙人专幽奇，我亦微径取。山花带云香，徘徊绿承宇。身行元气表，心明万里俯。我今为我役，出没尘潦路。仙人何超然，应笑我如许。何当寄此山，隐几玩今古。
登李白酒楼
作者：何中
朝代：元

当时谪仙人，四海蜚英声。偶然此一醉，遂有无穷名。叔世尊放旷，中度翻为轻。颓波浩难返，忧思谁能平。
登高
作者：何中
朝代：元

数峰高耸万峰低，看到斜阳意欲迷。一朵碧云深浅碧，殷勤只在数峰西。
白马篇
作者：何中
朝代：元

冥冥子规林，萧萧绿杨路。白马谁家儿，扬鞭西南去。去去知何为，不辞还泞苦。阴阳速相禅，乾坤几新故。丈夫慎驰骛，出门已艰步。悠悠独鸟没，雾暗连村树。
皈信寺近曾文昭公墓次
作者：何中
朝代：元

绿柘茅舍村，青山晚烟渡。何处棹歌还，直入深林去。隔畈数声钟，鸦啼翰林墓。
皮氏逸亭
作者：何中
朝代：元

地僻藏吾逸，随宜托数椽。池新何许水？枫寿不知年。竹让前林月，花归隔浦天。綵鳞孤镜照，幽哢四窗圆。曲几清时里，閒心太古前。入因添晓起，出每及宵眠。句得思仙寄，棋高许客传。乾坤馀蠹简，勋业老觥船。智有过荣计，先求胜祖鞭。太章短东极，夸父恨虞渊。世共称工者，吾知付莞然。他时耆旧传，应指某公贤。
知非堂夜坐
作者：何中
朝代：元

前池荷叶深，微凉坐来爽。人归一犬吠，月上百虫响。余非洽隐沦，隙地成偃仰。林端斗柄斜，抚心独悽怆。
秋原
作者：何中
朝代：元

稻花香里听潺湲，路入高原犊草閒。生长太平无所用，且随残照看秋山。
秋夜独立有怀
作者：何中
朝代：元

秋老溪贫独夜时，邛枝移遍响虫飞。山城鼓叠月生海，林屋灯寒风动扉。带雪关河人别久，隔天书札雁来稀。忘情每有难忘者，黄叶一庭霜满衣。
秋怀
作者：何中
朝代：元

采采蘋花可佩香，依依橘柚未全黄。人行塞北非征戍，雁过江南有稻粱。短笛疏钟来别浦，乱鸦飞鹜共斜阳。西风扰扰知何似，看见黄花满地霜。
秋怀·其一
作者：何中
朝代：元

万壑东归昼夜流，人间自是本无愁。不悲白骨塌秋井，尚恨华屋归山丘。此事直须一杯酒，只今何用万里侯。明朝且可寻黄独，荷锸径往西山秋。
秋日山行杂兴三首
作者：何中
朝代：元

独往非避俗，散怀聊寻芳。流风澹翠麓，理策秋路长。苍石含幽色，樛木落寒香。一片太古云，化为孤凤翔。忽然归紫霄，荡漾不可望。浩歌向夕霁，敢事接舆狂。山回杉熛清，厓倾花雨下。讵知吾道非，偶然适旷野。磊落万陨星，赴流饮奔马。风微叶时落，磴寒雪自洒。孤松萦萝转，幽峰抱岚灺。景晦良遇稀，心异真赏寡。举手谢时人，岩阴栖古瓦。晚山菡萏开，浓秀映秋碧。长风泻万里，寒花落石壁。云气静欲消，霞光乱相射。缥缈浮丘翁，素手垂鹤翼。笑看蓬莱波，与世共陈迹。天地无恒春，群儿倚少色。功名犹自误，口体乃相贼。安知骨为尘，不得同瓦砾。
秋日山行杂兴三首·其一
作者：何中
朝代：元

独往非避俗，散怀聊寻芳。流风澹翠麓，理策秋路长。苍石含幽色，樛木落寒香。一片太古云，化为孤凤翔。忽然归紫霄，荡漾不可望。浩歌向夕霁，敢事接舆狂。
秋日山行杂兴三首·其三
作者：何中
朝代：元

晚山菡萏开，浓秀映秋碧。长风泻万里，寒花落石壁。云气静欲消，霞光乱相射。缥缈浮丘翁，素手垂鹤翼。笑看蓬莱波，与世共陈迹。天地无恒春，群儿倚少色。功名犹自误，口体乃相贼。安知骨为尘，不得同瓦砾。
秋日山行杂兴三首·其二
作者：何中
朝代：元

山回杉熛清，厓倾花雨下。讵知吾道非，偶然适旷野。磊落万陨星，赴流饮奔马。风微叶时落，磴寒雪自洒。孤松萦萝转，幽峰抱岚灺。景晦良遇稀，心异真赏寡。举手谢时人，岩阴栖古瓦。
移菊
作者：何中
朝代：元

仅得林间趣，閒寻菊本移。人家深竹里，枫叶夕阳时。汲井浇畦润，将锄下手迟。护丛愁蕊损，带土怕根知。每被归樵问，深怜冷蝶随。寒香生径术，幽事补湾埼。斗柄西北落，雁声霜露垂。徘徊绕丛畔，自笑可能痴。
穆山
作者：何中
朝代：元

一陂凝绿倒垂天，直上层峰积翠边。迢递烟云三百曲，水声徐出石门前。
穆山山中
作者：何中
朝代：元

江南有丘壑，我生良独閒。秋风二三友，朅来游兹山。山深不见寺，但见飞泉寒。蛇行两山挟，天风鸣佩环。青烟从何来，堕我前林端。未知有径否，钟磬犹未残。长歌万谷应，仰见数峰攒。纡馀缘涧入，侧步寒云关。豁然得空旷，聊复解破颜。殿静藓花润，松危鹤声乾。僧宝炯数珠，相我般礡观。大开双白眼，应接几青鬟。徘徊日已晚，人间行路难。猛虎蔽丛薄，潜蛟漱风湍。振衣出山去，大啸惊人寰。
立秋夕作
作者：何中
朝代：元

但觉焦原苦，何当沛泽流。夕风微报响，古木暗藏秋。未事冥难测，閒心远作愁。乱山高下碧，烟霭澹浮浮。
答清江皮季贤见寄
作者：何中
朝代：元

古人千里梦相求，咫尺翻增隔绝愁。云护笺题醒处墨，雨深树色绿边楼。文章正法追前哲，句律新功却俗流。为问几时谈到剧？寿枫南畔菊花秋。
箬岭人家
作者：何中
朝代：元
体裁：古风

溪回谷深盘，石阨水成布。风吹岩下云，挂在溪东树。雨深两岸花，高下楼台聚。安知主为谁，倚遍阑干去。
箬岭人家
作者：何中
朝代：元

溪回谷深盘，石阨水成布。风吹岩下云，挂在溪东树。雨深两岸花，高下楼台聚。安知主为谁？倚遍阑干去。
绝句
作者：何中
朝代：元

山似芙蓉向晚开，水如罗带束林回。世间只有閒鸥鹭，立尽寒空待我来。
绝江
作者：何中
朝代：元

挂席乱惊湍，曾过此渡难。潮归扬子晚，山入秣陵寒。听语知乡近，忘年计日宽。稳行随夜泊，烟火满江干。
维扬道中二绝
作者：何中
朝代：元

淮天如水水如秋，叶叶渔郎下钓舟。北畔荷花南畔柳，殷勤送我到扬州。香霏满棹渡长沟，浓著秋光浅著愁。日暮女郎清唱发，鸳鸯斜拂柳边洲。
维扬道中二绝·其一
作者：何中
朝代：元

淮天如水水如秋，叶叶渔郎下钓舟。北畔荷花南畔柳，殷勤送我到扬州。
维扬道中二绝·其二
作者：何中
朝代：元

香霏满棹渡长沟，浓著秋光浅著愁。日暮女郎清唱发，鸳鸯斜拂柳边洲。
聚远楼分韵得笛字
作者：何中
朝代：元

彩榜聚远题，登楼记畴昔。一尊集七贤，共领诸峰碧。云树分村容，岚霏长溪色。点点鸦影翻，沈沈市声□。古来多胜践，谈笑不知夕。欲去重倚阑，寥亮沧洲笛。
自笑
作者：何中
朝代：元

世情多识事多谙，长对云山共笑谈。煮石采芝随意足，凭君莫唱望江南。
舟中
作者：何中
朝代：元

竦立去帆波渺渺，深笼寒霭树稀稀。象牙潭上风初急，龙雾洲前雪乱飞。山掩孤钟分响到，沙明丛雁逐行归。雕房炽炭行时令，阿那痴渔拥断矶。
舟夜
作者：何中
朝代：元

拓去篷窗月满襟，萧萧惊雁堕哀音。不知天意何仓卒，数叠寒云万里阴。
苦热得雨
作者：何中
朝代：元

炎德王瓯骆，羁羸负天刑。不为冰谷留，乃使热阪经。几席集蝇蚋，舆台乱猱鼪。居烦易激疾，习静难遗形。每倚高阁立，但爱方山青。林端动虚籁，殿角摇飞霆。雨影袭虹气，土香杂龙腥。翛翛改神虑，肃肃宾仙灵。散襟澹幽伫，稻花如雪馨。
荷花
作者：何中
朝代：元

曲沼芙蓉映竹嘉，绿红相倚拥云霞。生来不得东风力，终作薰风第一花。
莆阳歌五绝
作者：何中
朝代：元

两两筠篮湿暖烟，窄衫短鬓袅行肩。到门迎著郎来早，待向街头卖海鲜。惯得骄骢识妾家，佛桑庭院绣帘斜。镂银合子槟榔片，戏喷猩红散唾花。天妃庙前斜日时，女郎歌断綵鸳飞。林花满地瓜船散，城里官人排马归。乌石山前飐酒旗，醉来健倒日平西。蔡家石刻端明字，卖与他人作墓题。丞相堂前草暗阶，尚书池上树生台。子鱼风起秋芜路，记得谁家甲第开。
莆阳歌五绝·其一
作者：何中
朝代：元

两两筠篮湿暖烟，窄衫短鬓袅行肩。到门迎著郎来早，待向街头卖海鲜。
莆阳歌五绝·其三
作者：何中
朝代：元

天妃庙前斜日时，女郎歌断綵鸳飞。林花满地瓜船散，城里官人排马归。
莆阳歌五绝·其二
作者：何中
朝代：元

惯得骄骢识妾家，佛桑庭院绣帘斜。镂银合子槟榔片，戏喷猩红散唾花。
莆阳歌五绝·其五
作者：何中
朝代：元

丞相堂前草暗阶，尚书池上树生台。子鱼风起秋芜路，记得谁家甲第开。
莆阳歌五绝·其四
作者：何中
朝代：元

乌石山前飐酒旗，醉来健倒日平西。蔡家石刻端明字，卖与他人作墓题。
菊二首
作者：何中
朝代：元

我耕不半亩，黄花列千丛。萧条变衰时，一夕万里风。立孤不作难，英英异风骨。君看墙东客，夜寒步霜月。菊花如幽人，梅花如烈士。同居冰雪中，标格不相似。道里阻荒寒，故人万里馀。菊枝傥可折，持以寄远书。
菊二首·其一
作者：何中
朝代：元

我耕不半亩，黄花列千丛。萧条变衰时，一夕万里风。立孤不作难，英英异风骨。君看墙东客，夜寒步霜月。
菊二首·其二
作者：何中
朝代：元

菊花如幽人，梅花如烈士。同居冰雪中，标格不相似。道里阻荒寒，故人万里馀。菊枝傥可折，持以寄远书。
行乐
作者：何中
朝代：元

行乐当幽赏，晴峰带雪欹。水香梅落处，沙润草生时。事识心仍累，生添疾早衰。深村红叶路，樵牧转相知。
西湖山
作者：何中
朝代：元

峨峨西湖山，灵秀入空碧。萝阴转累磴，松色渍幽石。微霞生绝陉，飞溜洒攲壁。鹤鸣岩光动，花落云影拆。危椒登古坛，百年此一息。声影混大荒，不见兴灭迹。刚风三天寒，元气万里色。怅望仙子期，凝神抚玄极。
访程汉翁不遇赋寄
作者：何中
朝代：元

高躅洽冥栖，钝资得暌阻。逢人问来期，指日往城府。俄闻幽軨至，迎候急江浒。沙柳归流风，阴虹割飞雨。还同骑马客，寻竹叩深户。多蕴喜顿倾，失觏还茹苦。度鸟遗还声，缄情促归武。怊怅新城云，秋山事晴妩。幸因揭阳侯，日日閒玄悟。
访贡仲章舟行阻风
作者：何中
朝代：元

今旦始自信，余坐非数奇。怀人发清兴，欲雪成良时。波响双橹涩，滩宽众帆驰。危槎立小渡，残竹悬断旗。指浦见鸦合，转篷惜峰移。深烟曲江磬，微雨三洲炊。寂阒有馀适，濛鸿无定姿。余宁不可奈，久与西山期。
读史三首
作者：何中
朝代：元

桓桓韩将军，当年谁寄目。岂无漂母食，亦有胯下辱。雄剑一朝飞，举手拾秦鹿。风雷走倏烁，乾坤困驰逐。荥阳广武间，楚汉寄我足。王业四百年，尺封屡翻覆。赏厚岂势摇，功成乃身戮。所贵英雄人，岂甘草中伏。谁为后来者？感此空碌碌。举头见青天，天边有鸿鹄。嬴法四海热，震荡昏三光。云飞大风起，赤子沐清凉。当时周旋人，一瞰罹身殃。悠悠赤松子，不识为何祥。千年有崔浩，前修持自彰。岂知愧所事，乃是元家王。恐非凤衔图，但见雁求梁。伊尔山中人，勿弃兰蕙芳。鼎移炎德烬，南阳尚躬耕。胸中经济事，感我三顾诚。保蜀非王基，何似田一成。顾岂志功名，乃欲表忠精。煌煌汉家业，草木岂无情。谁知邺中儿，元是汉人生。运去身或移，事往恨难平。悠悠《梁父吟》，终古有馀声。
读史三首·其一
作者：何中
朝代：元
体裁：古风

桓桓韩将军，当年谁寄目。岂无漂母食，亦有胯下辱。雄剑一朝飞，举手拾秦鹿。风雷走倏烁，乾坤困驰逐。荥阳广武间，楚汉寄我足。王业四百年，尺封屡翻覆。赏厚岂势摇，功成乃身戮。所贵英雄人，岂甘草中伏。谁为后来者，感此空碌碌。举头见青天，天边有鸿鹄。
读史三首·其一
作者：何中
朝代：元

桓桓韩将军，当年谁寄目。岂无漂母食，亦有胯下辱。雄剑一朝飞，举手拾秦鹿。风雷走倏烁，乾坤困驰逐。荥阳广武间，楚汉寄我足。王业四百年，尺封屡翻覆。赏厚岂势摇，功成乃身戮。所贵英雄人，岂甘草中伏。谁为后来者？感此空碌碌。举头见青天，天边有鸿鹄。
读史三首·其三
作者：何中
朝代：元

鼎移炎德烬，南阳尚躬耕。胸中经济事，感我三顾诚。保蜀非王基，何似田一成。顾岂志功名，乃欲表忠精。煌煌汉家业，草木岂无情。谁知邺中儿，元是汉人生。运去身或移，事往恨难平。悠悠《梁父吟》，终古有馀声。
读史三首·其二
作者：何中
朝代：元

嬴法四海热，震荡昏三光。云飞大风起，赤子沐清凉。当时周旋人，一瞰罹身殃。悠悠赤松子，不识为何祥。千年有崔浩，前修持自彰。岂知愧所事，乃是元家王。恐非凤衔图，但见雁求梁。伊尔山中人，勿弃兰蕙芳。
读晋史九首
作者：何中
朝代：元

林疏暑风剧，窗户殊未凉。悠然倦不力，吾我已俱忘。眼醒见周秦，眼醉游轩黄。日月山外过，兴废枕中藏。振衣起长啸，六合何轩昂。斯人纵高视，旁皇复旁皇。于焉读晋史，感激系中肠。言言不能已，自笑已如狂。哀荣无尽变，俯仰还自推。陈留既作宾，何如山阳时。中都血流杵，江左中兴基。不待卯金刀，嬴彊吕已移。天道巧相复，人理固易知。巢由遇高躅，今古无还期。天地一虚器，所寄在斯人。人能主天地，岂不贵我身。嗟哉嵇阮辈，酒乡为隐沦。朝醉既及暮，暮醉还及晨。裸饮或称达，丧□乃名真。独善谅非计，况此国与民。被发祭伊川，岂不在诸臣。平阳有馀恨，千载同悲辛。蛰龙卧沧渊，瑞凤栖蓬海。悠悠接舆歌，千古消光彩。出处酌其宜，勿为世所骇。预人家国事，此身固有在。嗣宗济世心，无为著达庄。叔夜明养生，东市援琴伤。一出与一处，徒能决籓墙。淳风竟不返，二子俱亡羊。汲郡苏门山，其人游何乡？我欲振奇翮，碧宇追翱翔。高平释时论，鲁褒钱神篇。晋辙固难挽，犹胜谈虚玄。夷甫晚良悔，将死复何言。谁登平乘楼，尚能议诸贤。老庄异端学，冥合归自然。萧曹相业大，文景王道便。尊尚本非异，兴衰由此迁。信知浮论者，亡国有馀愆。江左二百年，立国初何恃。中夜荒鸡鸣，天地皆英气。枕戈刘越石，击楫祖士稚。如此中原间，端能了公事。局促并豫州，奇功中道坠。呜呼二豪雄，本为宗社计。异类禽兽心，推议谅非意。石死固可哀，稚则吾何议。徒怀墟墓间，还念金行祀。谁令若思来，后代常歔欷。两贤不相厄，王庾乃如斯。天步政多艰，此岂私愤时。东山谢安石，造次威凤仪。三贤抱宏器，继出相等夷。风流文雅尽，同惟世所推。但恨立朝间，典礼殊未施。玄谈竟浇俗，逆臣终乱阶。汤武肇王业，伊周垂纲维。桓景彰伯道，管晏横要规。古人不作远，所立百世师。奈何民具瞻，退食徒委蛇。卜世固天定，欲责当谁归？春风满南国，公子争为欢。锦绣少花艳，珊瑚耀日寒。美人佩兰麝，骢马驰雕鞍。酣歌金谷迥，笑舞凉台宽。一朝化为血，付与来世叹。人国亦如此，荣落朝夕看。悠悠劝进者，端似坠楼难。填石□□□，胶杯谁能舟。我岂不知我，量力乃哲谋。有才比管葛，感奋为武侯。保身慕夷齐，静退渊明俦。物亦非所忌，名亦非所求。北窗羲皇上，东篱晋宋秋。零陵一杯酒，终古属斯愁。
读晋史九首·其一
作者：何中
朝代：元

林疏暑风剧，窗户殊未凉。悠然倦不力，吾我已俱忘。眼醒见周秦，眼醉游轩黄。日月山外过，兴废枕中藏。振衣起长啸，六合何轩昂。斯人纵高视，旁皇复旁皇。于焉读晋史，感激系中肠。言言不能已，自笑已如狂。
读晋史九首·其七
作者：何中
朝代：元

两贤不相厄，王庾乃如斯。天步政多艰，此岂私愤时。东山谢安石，造次威凤仪。三贤抱宏器，继出相等夷。风流文雅尽，同惟世所推。但恨立朝间，典礼殊未施。玄谈竟浇俗，逆臣终乱阶。汤武肇王业，伊周垂纲维。桓景彰伯道，管晏横要规。古人不作远，所立百世师。奈何民具瞻，退食徒委蛇。卜世固天定，欲责当谁归？
读晋史九首·其三
作者：何中
朝代：元

天地一虚器，所寄在斯人。人能主天地，岂不贵我身。嗟哉嵇阮辈，酒乡为隐沦。朝醉既及暮，暮醉还及晨。裸饮或称达，丧□乃名真。独善谅非计，况此国与民。被发祭伊川，岂不在诸臣。平阳有馀恨，千载同悲辛。
读晋史九首·其九
作者：何中
朝代：元

填石□□□，胶杯谁能舟。我岂不知我，量力乃哲谋。有才比管葛，感奋为武侯。保身慕夷齐，静退渊明俦。物亦非所忌，名亦非所求。北窗羲皇上，东篱晋宋秋。零陵一杯酒，终古属斯愁。
读晋史九首·其二
作者：何中
朝代：元

哀荣无尽变，俯仰还自推。陈留既作宾，何如山阳时。中都血流杵，江左中兴基。不待卯金刀，嬴彊吕已移。天道巧相复，人理固易知。巢由遇高躅，今古无还期。
读晋史九首·其五
作者：何中
朝代：元

高平释时论，鲁褒钱神篇。晋辙固难挽，犹胜谈虚玄。夷甫晚良悔，将死复何言。谁登平乘楼，尚能议诸贤。老庄异端学，冥合归自然。萧曹相业大，文景王道便。尊尚本非异，兴衰由此迁。信知浮论者，亡国有馀愆。
读晋史九首·其八
作者：何中
朝代：元

春风满南国，公子争为欢。锦绣少花艳，珊瑚耀日寒。美人佩兰麝，骢马驰雕鞍。酣歌金谷迥，笑舞凉台宽。一朝化为血，付与来世叹。人国亦如此，荣落朝夕看。悠悠劝进者，端似坠楼难。
读晋史九首·其六
作者：何中
朝代：元

江左二百年，立国初何恃。中夜荒鸡鸣，天地皆英气。枕戈刘越石，击楫祖士稚。如此中原间，端能了公事。局促并豫州，奇功中道坠。呜呼二豪雄，本为宗社计。异类禽兽心，推议谅非意。石死固可哀，稚则吾何议。徒怀墟墓间，还念金行祀。谁令若思来，后代常歔欷。
读晋史九首·其四
作者：何中
朝代：元

蛰龙卧沧渊，瑞凤栖蓬海。悠悠接舆歌，千古消光彩。出处酌其宜，勿为世所骇。预人家国事，此身固有在。嗣宗济世心，无为著达庄。叔夜明养生，东市援琴伤。一出与一处，徒能决籓墙。淳风竟不返，二子俱亡羊。汲郡苏门山，其人游何乡？我欲振奇翮，碧宇追翱翔。
象牙潭
作者：何中
朝代：元

水禽两两树三三，近浦遥峰隔嫩岚。新换一天秋色别，短篷又过象牙潭。
豫撞登舟作
作者：何中
朝代：元

城南无树识神仙，閒往閒来四十年。西岸青山东岸塔，为谁相对老秋烟。
赠元复初
作者：何中
朝代：元

暖云流青堤，光风转芳甸。远在天一涯，幽沈限闻见。点点秋归鸿，翩翩春来燕。天路万里通，胡宁绝遐眷。奇姿夺南国，怅望愧疏贱。良会慰夙心，愿君毕欢宴。
赠李仲元
作者：何中
朝代：元

曾逢偏意悟，颜面费追思。把酒忽相语，计年深自悲。乱山藏路远，秋水去城迟。若到寒溪上，教儿护菊篱。
车碌碌
作者：何中
朝代：元

车碌碌，车上行人雪中宿。三更驱驴声陆续，顿憾肝肠眩心目。霜棱飞刀风激镞，荒邮无烟抱空腹。橐驼不收马成簇，暗里低心避群牧。望断海光上东旭，木末天低星煜煜。
辛亥元夕二日
作者：何中
朝代：元

顽坐故贪默，忽行时自言。寒沙梅影路，微雪酒香村。时序鬓发改，人家童稚喧。街头试灯候，不到郭西门。
远离别
作者：何中
朝代：元

空村落叶乱，旷野飞云迟。抽尽园客茧，难比妾相思。自从出门来，足茧拆兆龟。夜宿茅篁杂，晓行霜露凄。仰举千重岑，俯涉百渡溪。骨肉无一在，亲戚知为谁？群刀血模糊，杀人相娱嬉。有声不敢吐，有泪不敢垂。妾魂久已逝，妾身终何之。行行忽遇兵，扰扰贪获资。力战岂不胜，何以救蒸黎。乡兵又掳妾，无异在贼时。朝汲风激面，暮春日皴肌。妾无使令者，远胜妾在兹。寄言北去鸟，妾死君得知。自从结昏姻，得备奉盥匜。幸甚终所托，可保黄发期。苟死又何戚，有此生别离。自尽亦非难，冀君赎妾归。君心宁绝妾，望君君来斯。又恐多险艰，为妾使君危。怫郁一寸心，撩乱百结丝。牵牛与织女，乘隔始不疑。昨夜梦到家，银烛照华榱。梦觉恍见君，回回日如迷。果如两龙剑，长怀相望悲。人人傥如妾，何以生世为。
述怀
作者：何中
朝代：元

文藻风流尽，天机定偶然。自怜有今日，犹复望他年。道远云千里，楼危雪满川。春还问消息，好去落梅边。
送人归临川
作者：何中
朝代：元

金河疏柳外，去棹响流澌。为客有归日，送人愁别时。寒云随雁远，南雪到山迟。旧隐书无恙，行藏莫预期。
送吴主簿之官石埭
作者：何中
朝代：元

簿领池州去，开帆带雨微。当令公事简，见说县人稀。云入九华碧，雁惊秋浦飞。丁宁桥下水，官满载书归。
送族弟元迪
作者：何中
朝代：元

老去逢人怯送行，弟兄分手若为情。明时难使高才隐，为客当令远业成。桂岭寒烟通郢树，逍遥夜雨入彭城。明朝便自堪回首，不待秋风过雁声。
送李仲章远游
作者：何中
朝代：元

风笛无声笑指空，出门谁碍更求通。一帆千里客何远，王气雄图江自东。赤壁惊乌飞夜月，衡阳归雁落秋风。人间兴废不须问，诗在江潭柳影中。
遇揭曼硕有赠
作者：何中
朝代：元

十年相隔忽相见，犹记书题独故人。京阙诗传多应制，里门禄建独荣亲。梅花满映林霏雪，柳眼初迷辇路春。知是高情难去住，此身谁是自由身。
邗沟
作者：何中
朝代：元

衰柳残荷并惨然，青山隔岸弄婵娟。多情唯有邗沟水，长送江南过客船。
郝思温大字歌
作者：何中
朝代：元

东山手提雪庵笔，笔中出此万钧力。重如岱岳镇坤维，奇如古鼎跃泗侧。点如沧海之碣石，直如参天之古柏。曲如老龙恣盘挐，横如方城立铁壁。快如大泽斩蛇剑，妖夔幻魈□辟易，巨灵引指太华擘。三千狮子座，举臂可移得。偶然挥毫□，世间壮士不能掷。瘗鹤铭，摩厓碑，后来者谁谁继之。我尝见龙溪之字大如箕，五百年间无此奇。雪庵老，东山子，优钵昙花重现世。昆崙以为笔，东溟以为砚，青天以为纸，为我写太平两大字。持献天皇九九八十一万岁，我歌尔字我老矣。
鄱阳湖中除夕
作者：何中
朝代：元

除夕生能几，谁无骨肉亲。望乡偏恨路，在远并遗身。湖雪残波岸，船灯独夜人。淹旬须一到，珍重故园春。
酬友人见访不遇
作者：何中
朝代：元

荷笠深山采药回，荆扉石径损秋苔。花边稚子相迎说，昨日有人骑马来。
酬揭曼硕赠别
作者：何中
朝代：元

来日君还在我前，归时我独占君先。冰寒断道鸣驼外，雪暗空村落雁边。画省诸公扶日月，南州孤客记山川。松声多处黄精好，举手青霞始学仙。
酬揭曼硕重赠
作者：何中
朝代：元

岁晏君独留，路长我将发。林居难共语，帝里易成别。煮水逐人饭，依树因车歇。今夜抱衾眠，街头响钟绝。
采山归步
作者：何中
朝代：元

松边采药去，谷里带云归。步转半厓侧，影涵空涧微。独寻茅宇歇，因看水舂机。数点山花落，孤禽避客飞。
长风沙
作者：何中
朝代：元

长风沙，酒旗斜。风沙有情留郎住，劝郎莫向前江去。前江去，转风波。牛渚圻边须过得，皇天荡里奈郎何。郎船但系门前柳，唱曲好歌劝郎酒。与郎不是平生亲，怜郎却愿郎长久。郎今必去当何为，教郎解有思人时。
閤皂山福地
作者：何中
朝代：元

两崖松竹绿萧萧，时听岩阴响野樵。鹤信蚤归题箓客，蜂房分缀鍊丹寮。晋时月在淦源浅，粤国云通勾漏遥。仙驭肯忘桥鼎地，风笙清夜落璿霄。
閤皂山鸤水台
作者：何中
朝代：元

两山阨一峡，几丈落寒水。蜀滩春涛壮，吴江夜潮起。静听得天韵，冥参洞玄理。遽得还末能，淹回成自喜。幸兹有台亭，绿荫极清美。霏霏林香生，郁郁山光委。本非尘土胸，偶此一流憩。所闻尽心闻，我耳毋烦洗。
阅穆陵丙辰御赐进士诗
作者：何中
朝代：元

后代忠臣擢丙辰，穆陵魂断北征人。长江浩浩倾吴越，九野荒荒啸鬼神。鹃血纵乾难返蜀，乌头未改竟留秦。琵琶绝域千年恨，青冢黄云不识春。
陈家源
作者：何中
朝代：元

翠雾断厓侧，丹霞流水西。竹从幽处密，松自古来敧。落叶半藏路，清风时满溪。仙家元不远，未许众人知。
陈家源·其一
作者：何中
朝代：元

恐是仙源里，山从洞口开。茅檐无客到，稚子怪人来。塘绿鱼迎日，林清鸟啄苔。欲令幽赏足，石道溯萦回。
陈虚一尊师山房雨后
作者：何中
朝代：元

一片閒心倚石坛，千峰向背碧当轩。海门雨气悬虹影，洞府香风粲鹤言。绝艳槿花深映户，生红荔子密围村。早知千里移家近，久办黄冈十亩园。
除夕
作者：何中
朝代：元

我有百除夕，蘧庐是处安。翻因归路近，始觉到家难。浦隔雁声落，篷孤灯影寒。家人应共说，宾阁尚盘桓。
除夜
作者：何中
朝代：元

风萦萦，雨霏霏。寒轻新柳润，春到落梅稀。筠篮入市买红烛，烟火松林人醉归。
除夜自封溪归高渊
作者：何中
朝代：元

鸳鸯翻雨戏回溪，溪路迢遥湿翠围。隔竹杏花红万点，何因知我此时归。
除日文江书怀
作者：何中
朝代：元

驰外心久息，求安志惜违。江受风雪压，帆从波浪飞。眄彼东山云，妄行已足非。为谁饯残腊，荡漾不知归。沈沈州郭暝，黯黯烟火稀。流炊理多悟，孤暌情自微。
雨中
作者：何中
朝代：元

雨满寒空风满林，闭门十日长悲吟。不知补衮从谁语，尚许倾阳见寸心。书史轩窗云气润，蕙兰蹊径藓花深。好风为我吹晴未，欲钓清溪坐柳阴。炎夏如秋气已迁，老天奇变亦多端。山横北牖阴云合，人对南山暮雨寒。江海穷居无米易，古今随意得诗难。岩花落尽幽禽语，坐拥千林俯碧栏。
雨中·其一
作者：何中
朝代：元

雨满寒空风满林，闭门十日长悲吟。不知补衮从谁语，尚许倾阳见寸心。书史轩窗云气润，蕙兰蹊径藓花深。好风为我吹晴未，欲钓清溪坐柳阴。
雨中·其二
作者：何中
朝代：元

炎夏如秋气已迁，老天奇变亦多端。山横北牖阴云合，人对南山暮雨寒。江海穷居无米易，古今随意得诗难。岩花落尽幽禽语，坐拥千林俯碧栏。
雨中遣兴
作者：何中
朝代：元

万里千岩梦寂寥，飞淙落涧夜萧萧。觉来忽听儿童语，昨日榕阴在石桥。
雨后晚行二首
作者：何中
朝代：元

谩适閒中兴，应知事外情。江山归钓影，天地入笳声。小市风烟合，孤村竹树清。眼中赊小景，收拾即诗成。栖鸟黄昏后，归牛苍莽间。水明疑有月，烟澹欲无山。幽谷元非隐，高人自喜閒。徘徊不能去，莎碧耿荒湾。
雨后晚行二首·其一
作者：何中
朝代：元

谩适閒中兴，应知事外情。江山归钓影，天地入笳声。小市风烟合，孤村竹树清。眼中赊小景，收拾即诗成。
雨后晚行二首·其二
作者：何中
朝代：元

栖鸟黄昏后，归牛苍莽间。水明疑有月，烟澹欲无山。幽谷元非隐，高人自喜閒。徘徊不能去，莎碧耿荒湾。
雨馀桂花盛开
作者：何中
朝代：元

搔首发清磬，开扉啼早鸦。西风一夜雨，丹桂满林花。老托心犹壮，愚云识有加。平生读书眼，閒送晓天霞。
雪
作者：何中
朝代：元

天风摇动玉京移，九野苍茫竟大奇。老树细观犹似昔，好山无处不堪疑。
雪中度崇仁望仙峰
作者：何中
朝代：元

游乐之溪清可沿，天风剡剡山盘盘。愈行愈深愈幽邃，疑有仙者栖神丹。樛木怪藤鸟鸣答，绿潭青壁龙嬉蟠。徘徊赏爱不能已，步步驻目摇荒寒。寒云平凝帟帷妥，急霰乱下珠玑完。忽而两厓苍苍散花雪，板桥石路浮霎乾。交迎密扑迷欲眩，怯下疑高行自难。凭涧茅房所居雅，叩门烟火相依安。澄渟夜气造宁极，婴冒晓冻追殊观。忍触珑璁纵健踏，喜聆环朗藏鸣湍。垂蕤不动偃杉竹，悬柱偶脱争岩峦。前源未穷取危磴，直上百折陵巑岏。新爪痕痕过饥虎，高翰叶叶游飞鸾。□然独立倚霄汉，波涛翻海镕银宽。双瞳四彻洞万境，肯与尘界循忧端。蹇余看雪知几处？何如此时望仙峰上看。仙之人兮来不来，浩浩元气与我同朝餐。
雪中重过黄沙
作者：何中
朝代：元

环环磴屡折，剡剡峰争回。木阴与石浃，梅花抱泉开。长思黄沙好，每待春雪来。阳和发坤厚，寒霙失贞材。引云贾馀勇，阴飙行新媒。重成一川雪，步步当徘徊。杉竹悬明冰，琚玙递清哀。丛石动溪响，叫吭出林隈。含欣耦孤策，迎赏刓苍苔。夙昔多亲友，兹焉起余怀。
题五马猎归图
作者：何中
朝代：元

秋野肃肃，秋草萋萋，天空雁度呼鹰时。一马前行四马随，前者回顾相指挥。最后两人俱下马，一人拱手俯听之，一人挐獐毛色肥。角弓在韬箭在房，人马意态何迟迟？知从底处射猎归，莫是营州少年并州儿。閒中貌此知为谁，笔力精劲妙莫窥。我疑此画有似汲冢古书出，蠹简残逸有缺遗。不须完足自可宝，古人日远何由追？呜呼古人日远何由追。
题卢鸿十志图
作者：何中
朝代：元

厓欲脱，峰欲飞。水洒洒，烟熹熹。石间老树不老色，翳萝悬阴石入黑。调琴未了趣观泉，十处奇踪日相迫。紫虚万里丹霞开，直上倒景之高台。佳云好花满嵩少，仙友为我今归来。莫嫌登山脚，曾踏东都路。姚崇宋璟可人故，不然岂肯容易出山去。
题墨菊
作者：何中
朝代：元

橘枳兰芽玉易瑕，商山一出便忘家。几回惆怅梅花别，并有缁尘到菊花。
题崔伯明诗卷
作者：何中
朝代：元

海底珊瑚不易收，俄然在手醒双眸。娲皇炼石天无璺，织女机丝月共秋。一草作花生自别，三年刻楮巧堪羞。客窗灯影谁为伴，雨响空栏彻夜流。
题江南烟雨骑驴图
作者：何中
朝代：元

风发发，雨潇潇。渡船未度山相招，骑驴不知前路遥。路遥抵何处？南山之南且稳住。莫向长安街上去，京尹今无韩吏部。
题潇湘秋色图
作者：何中
朝代：元

瑶瑟无声水自流，黄芦红叶满汀洲。蘋花欲采无寻处，一片閒情万古愁。
风雨
作者：何中
朝代：元

池上风雨来，柴扉人迹绝。隔水烟气生，林峰半明灭。蛤吠秋草深，鱼惊晚荷折。孤坐倚匡床，微红隐天末。
饶州道上
作者：何中
朝代：元

新晴破积阴，淑气泛行襟。千里山河眼，百年耆旧心。霞飞沧海远，烟入绿村深。学剑江东者，茫茫不可寻。
高渊四时歌
作者：何中
朝代：元

春风东来汎幽谷，出门一笑人间绿。新雨池塘柳带莺，嫩云洲渚沙眠犊。一蓑一笠东西村，天高地下斯人存。归来醒醉聊随意，翠树无言花满门。阳乌炎炎焦九土，老农吁嗟气如缕。山中神化出移时，一片閒云半溪雨。谁家金谷有凉台？葵扇桃笙争自媒。清风却在长松下，不须用智不须才。杨柳矶头天万里，长笛一声风不起。翠洒千峰日映烟，清涵双涧霞通水。季鹰底事却思归，岂是鲈鱼轻别离。晚知□悔又何益，湾头钓竿君好持。寒鸦万点落叶赤，山风萧萧野日白。池上梅花俱有情，林间茅舍元无客。人言梅花知岁寒，花亦偶然冰雪间。向来群芳令欲尽，兰芽已动春将还。
高渊四时歌·其一
作者：何中
朝代：元

春风东来汎幽谷，出门一笑人间绿。新雨池塘柳带莺，嫩云洲渚沙眠犊。一蓑一笠东西村，天高地下斯人存。归来醒醉聊随意，翠树无言花满门。
高渊四时歌·其三
作者：何中
朝代：元

杨柳矶头天万里，长笛一声风不起。翠洒千峰日映烟，清涵双涧霞通水。季鹰底事却思归，岂是鲈鱼轻别离。晚知□悔又何益，湾头钓竿君好持。
高渊四时歌·其二
作者：何中
朝代：元
体裁：古风

阳乌炎炎焦九土，老农吁嗟气如缕。山中神化出移时，一片閒云半溪雨。谁家金谷有凉台，葵扇桃笙争自媒。清风却在长松下，不须用智不须才。
高渊四时歌·其二
作者：何中
朝代：元

阳乌炎炎焦九土，老农吁嗟气如缕。山中神化出移时，一片閒云半溪雨。谁家金谷有凉台？葵扇桃笙争自媒。清风却在长松下，不须用智不须才。
高渊四时歌·其四
作者：何中
朝代：元

寒鸦万点落叶赤，山风萧萧野日白。池上梅花俱有情，林间茅舍元无客。人言梅花知岁寒，花亦偶然冰雪间。向来群芳令欲尽，兰芽已动春将还。
黄塘渡
作者：何中
朝代：元

早闻东吴路，今识黄塘滩。聊乘舴艋过，一篙济艰难。绿秧映屋秀，古木垂村寒。旷野何所尊，乱跃千平峦。回眺寒烟外，浮屠乃上千。乾坤我来迟，促促宁遑安。遥谢山中人，合眼无悲欢。
黄氏南园歌
作者：何中
朝代：元

南园花，南园花，白于雪，红于霞。深处定有仙人家，花阴乱驻七香车。山香尽舞花不老，花艳直上摇金鸦。琼膏一吸香入骨，醉呵金鸦不令斜。南园竹，南园竹，寒于冰，绿于玉。割得何天土一丘，炎官虽炎谁敢酷。天山太古雪皎皎，蓬莱绝境风萧萧。白鹤翻空啼一声，下占清阴对棋局。君不见古南园，锦茵红皱琵琶弦，珊瑚碧树沈水烟。嘉宾列坐鼓咽咽，白石诗句吟成编，放翁记文笔如椽。挟策博塞若为贤，抚掌一笑睨青天。不如花竹之间汲清泉，且取粟粒香芽煎。
黄河道
作者：何中
朝代：元

黄河道，漠漠黄沙覆枯草。依然南北两空堤，堤上耕人长桑枣。人心百计当若为，古来河水今南移。平原县前好沽酒，车夫鞭驴莫回首。
黄溪口看白水
作者：何中
朝代：元

黄溪且缓程，白水方迎赏。石扇千馀仞，雪源数百丈。幽光照天动，寒气发地爽。松杉含清英，猿鸟玩奇响。仰视葱蔚中，当得一席敞。移家结香茅，把书寄泉上。
龙池寺蒲石
作者：何中
朝代：元

底有贪奇意，吾行亦偶然。寻泉经绝壑，看石到幽禅。鸟语前林日，鸡声曲巷烟。偶逢樵客歇，共坐偃松边。
龙湾阻风次日舟人必行解舟风回喜赋
作者：何中
朝代：元

东风吹船行，西风留船住。髼松黄头郎，作底使风去。芦篷两扇当江开，船船相趁风初回。龙渊烟气隔洲失，宣化山光随棹来。潮头又上推船走，一时便过新河口。两人胜负篷底棋，船行迟速人不知。黄头郎，稳扶柁，信风宿。大信肉色花枝红，采石酒波春水绿。
龙潭阻风夜兴
作者：何中
朝代：元

水宿滞前期，前津北风恶。林寒灯影深，莎鸡满篱落。荒忽寄孤迥，凄清愧离索。年光星河转，夜气衣裘觉。我前劲翮翻，我后大鱼跃。潮痕侵柳根，移船避沙阁。
龙雾洲
作者：何中
朝代：元

龙雾洲，水油油，中有驿驰南越舟。庾岭瘴天云不收，直到海边天尽头。天尽头，海茫茫，金珠璀粲平斗量。鸿毛性命此难忘，槛车何事招巫阳。不如回雁峰前雁，雁门旧侣年年见。
三月二日往硖石归访书堂寺
作者：何儒行
朝代：元
体裁：五言律诗

匹马昭亭路，东风日未斜。要寻丞相迹，来访野僧家。古径多芳草，幽岩半落花。甘泉一瓯冷，和醉漱烟霞。
上廉使继学王公
作者：何儒行
朝代：元
体裁：七言律诗

姓字凌烟焕古今，江东欣睹使星临。文章两汉诸儒右，忠孝孤臣万里心。玉节绣衣新命重，黄扉紫阁旧恩深。定知调鼎思贤佐，早晚天风下玉音。
丹霞篇寄冲妙观方友
作者：何儒行
朝代：元
体裁：乐府曲辞

麻姑诸峰插脩翠，麻姑仙人鸣玉佩。中有道人饵丹霞，采术餐芝鍊元气。此地昔年我曾游，苍霞碧树烟云秋，仙坛石老苔花幽。寻观怪石狮子踞，石屋落日玄猿愁。玄猿愁，白鹤舞，相携乘风淩紫雾。琳宫丹阙摩太清，下视人寰隔风雨。丹秘金炉深，剑藏石匣古。挥手接高真，飘飘巳遐举。道人笑掬山下泉，竹房茶灶摇轻烟。天游之亭据幽胜，玉堂宝翰何清妍。却登齐云阁，持觞劝明月。明月满山风满林，醉来清梦欲飞越。我无负郭田，我无买山钱。一丘一壑肯乞与，便须写我丹霞篇。
兴岭汪公仲云松楼
作者：何儒行
朝代：元
体裁：古风

黄山插天紫翠浮，三十六峰明素秋。奇秀蜿蜒结兴岭，岚光晴拥云松楼。楼中主人爱山色，间居不为轩冕求。松林云去松自绿，云来松林云满谷。主人看松卧云屋，静听松风清可掬。君不见岁寒贞松饱雪霜，材大青云成栋梁。
拟古三首·其一
作者：何儒行
朝代：元
体裁：古风

夫君天一方，寄我春罗鲜。裁衣以被服，綷縩丽春妍。朝织机中锦，夕调琴上弦。深闺抱幽独，暗掷桃李年。绿苔生绮阁，芳草积雕栏。思君胡不归，岁月坐推迁。妾心冰玉洁，君操谅弥坚。
拟古三首·其三
作者：何儒行
朝代：元
体裁：古风

猗猗蕙兰花，敷荣在岩阿。采采心靡劳，眷此阳春和。夫君在沧海，欲寄道里多。音书久契阔，殷念将如何。纫为幽居佩，嘉芬袭衣罗。中闺对明月，顾影空婆娑。
拟古三首·其二
作者：何儒行
朝代：元
体裁：古风

上林翳高树，百鸟来纷纷。结巢编其柯，喧啾长儿孙。侵晨啄禾黍，薄暮翻寒云。岂无雕与鹤，搏击难空群。悠哉丹山凤，举翼凌紫氛。
春日·其一
作者：何儒行
朝代：元
体裁：六言诗

碧桃花开汉苑，紫箫声断秦楼。风暖马嘶金勒，月明人上帘钩。
春日·其三
作者：何儒行
朝代：元
体裁：六言诗

江上潮生潮落，山中花谢花开。生计绿蓑青笠，閒情白石苍苔。
春日·其二
作者：何儒行
朝代：元
体裁：六言诗

花落莺翻红雨，峰回鹭点青岚。人别春前春后，草迷江北江南。
泮宫丁祀二十四韵
作者：何儒行
朝代：元
体裁：五言排律

礼乐皇元盛，文章孔道昌。垂旒尊视帝，居扆面当阳。冠带三千子，衣裳十二章。四公传道统，十哲领儒纲。离火丁初吉，春秋仲月良。群侯沾教雨，宪使凛清霜。光赫开宫殿，声明发序庠。众官朱紫列，多士佩衿翔。庭燎东西庑，轩县上下堂。纠弹观俨肃，赞引步趋跄。济济咸端笏，峨峨或奉璋。鸾刀毛启血，龙勺酒流黄。燃烛红辉合，薰炉紫雾飏。豆笾分左右，簠簋辨圆方。腥熟牲殊体，浮沉齐并香。告神词具祝，奠爵币承筐。玉振笙镛间，歌登雅颂扬。九成音律洽，三献色容庄。隆杀仪如式，尊卑序有常。聚精诚有感，锡胙福无疆。剡剡疑来假，洋洋若在傍。庙阴闻瘗坎，门外散班行。湛露丹墀曙，清风泮水凉。斯文垂令典，日月与天长。
清明前一日施敬叔约游广教寺
作者：何儒行
朝代：元
体裁：七言律诗

澄江西畔扣襌扃，暖日联镳趁踏青。茂树清泉丞相宅，閒云飞鸟谪仙亭。山中不雨花常润，林下无人兰自馨。醉后摩挲庭外碣，风霜杉桧几朝经。
赠陈玉林鍊师
作者：何儒行
朝代：元
体裁：七言律诗

归来明月满湖天，雪霁鳌峰玉树鲜。曾是飞龙亭上客，却为骑鹤洞中仙。庄周已悟生虚白，扬子犹能草太玄。若见陇西骢马使，为言踪迹尚林泉。
送任廉使由浙东除浙西
作者：何儒行
朝代：元
体裁：七言律诗

双溪秋色敬亭云，三十年前此奉亲。驷马高车阴德厚，绣衣玉节使华新。月移江国无私照，雨入吴乡有脚春。正为皇家念民瘼，重烦原隰遍咨询。
送史郎中满任
作者：何儒行
朝代：元
体裁：七言律诗

麒麟勋业焕丹青，又见猗兰奕叶馨。真定衣冠推阀阅，陵阳风月入箳篂。桑麻千里沾春雨，溪嶂三年睹景星。赢得清名腾柏府，翩翩一鹗上秋冥。
送姚道士往金陵访玉林陈鍊师
作者：何儒行
朝代：元
体裁：古风

麻姑翠苕荛，青松荫泉石。道人怀远游，清啸闻终夕。身被紫霞衣，山川访仙迹。金陵古形胜，楼观绚丹碧。皎皎玉林子，觞咏日閒适。得兹翛然侣，清风生几席。华月满中天，虚室夜生白。
送谷仲皋之江浙理问知事
作者：何儒行
朝代：元
体裁：七言律诗

旧闻台宪惯游遨，又见中书简俊髦。秋水芙蓉宾幕静，春风芍药省垣高。光分谢眺楼前月，寒捲钱王海上涛。分望直须峨豸角，九霄苍隼见秋毫。
送贾廉使赴左司郎中
作者：何儒行
朝代：元
体裁：七言律诗

一道澄清政不冤，何如四海沐公恩。风霜笔底秋凌烈，云梦胸中气吐吞。教雨欲沾丹桂籍，文星先入紫微垣。传家况有治安策，伫看阳和转化元。
绝句
作者：何公
朝代：元

白帝城边春草生，黄牛峡里水波清。追思昭烈千年事，长使英雄气不平。
玉楼春
作者：何可视
朝代：元

邻鸡喔喔晨窗白。檐树深沉初辨色。鸳鸯瓦上露溶溶，翡翠帘边风瑟瑟。小楼一半屏山隔。不灭银缸通照夕。还乡好梦却忘愁，梦破那堪仍在客。
蝶恋花·送春
作者：何可视
朝代：元

金井啼鸦深院晓。扬尽东风，柳絮吹难了。燕子多情相识早。杏梁依旧双双到。一缕沉烟帘幕悄。满眼飞花，只觉人怀抱。十二玉楼春树杪。天涯不断青青草。
蝶恋花·送春
作者：何可视
朝代：元
体裁：词

金井啼鸦深院晓。飏尽东风，柳絮吹难了。燕子多情相识早。杏梁依旧双双到。一缕沉烟帘幕悄。满眼飞花，祗觉人怀抱。十二玉楼春树杪。天涯不断青青草。
蝶恋花·送春
作者：何可视
朝代：元

金井啼鸦深院晓。＊尽东风，柳絮吹难了。燕子多情相识早。杏梁依旧双双到。一缕沉烟帘幕悄。满眼飞花，只觉人怀抱。十二玉楼春树杪。
赠琴舟赵海月四首·其一
作者：何吾山
朝代：元
体裁：七言律诗

珑珑花雨客屏香，理尽哀弦曲转长。海上归来望乡土，风回依约梦霓裳。莫年铁杖身差健，何处铜盘月共将。幸自金丹堪点化，不须秋树说荒凉。
赠琴舟赵海月四首·其三
作者：何吾山
朝代：元
体裁：七言律诗

超摇万里一枯槎，脱略尘凡三朵花。自与秋风同客梦，曾随明月落谁家。江湖量大容浮瓠，雨露春深学种瓜。却得先生有新曲，如何能解理黄荂。
赠琴舟赵海月四首·其二
作者：何吾山
朝代：元
体裁：七言律诗

倦游何处不逢春，犹记临风度碧云。客里看花同是梦，囊中有道未为贫。黑貂裘在闲随意，黄鹄歌成墓可人。闻有琴材在樵爨，劳君妙斲一挥斤。
赠琴舟赵海月四首·其四
作者：何吾山
朝代：元
体裁：七言律诗

杨柳风烟蜃气昏，秭归花月碧潇春。水云别后行千里，儋泊相遭得几人。见说周旋惟我我，定知僵走隔尘尘。初心未證圆通悟，犹恐随身认作真。
翠屏山
作者：何士弘
朝代：元
体裁：古风

俗山如俗人，过眼不相揖。据鞍无好诗，羁思泊胸臆。行行见翠屏，景意两相适。烟萝幕青黛，山厓铲苍壁。云霞油然生，杉桧森以立。鸣禽递清响，飞泉散珠急。我疑有幽人，相傍崖居密。朝餐紫霞英，暮啖香松实。
元日
作者：何大虚
朝代：元
体裁：七言律诗

圣主龙飞肇纪元，野人相贺板扉前。不知颜色老昨日，共说时光强旧年。井口杏花春值雨，墙筐柳叶煖肥烟。长沟缓绕风猗绿，林下鸟犍渐受鞭。
元真寺桥小憩
作者：何大虚
朝代：元
体裁：五言律诗

古刹传清梵，横桥雨歇时。年华流水去，春事落花知。宇宙遗陈迹，江山本后期。向来多薄命，今日信枯藜。
寄程承旨
作者：何大虚
朝代：元
体裁：五言排律

元凯同严召，留班锡异恩。圣神恩治切，宗社有公存。地立鳌峰峻，天依凤阙尊。皋夔谋道合，且奭共心论。妙斡时雍化，丕杨祖烈敦。尧文严大典，虞采倚昌言。卦气丹凝鼎，星符紫照垣。奇龄归硕德，宝历肇皇元。花竹蕃三谷，云霞焕九门。相望清昼永，朝下酒盈樽。
梅
作者：何大虚
朝代：元
体裁：五言排律

奇植遗山泽，英姿照古今。醲熏贯三极，贞色照平林。年运神孤王，阴凝力独任。太清涵妙影，元气托芳心。薄雪村村淡，轻烟涧涧阴。苍茫何见晚，邂逅却愁深。南纪开春事，幽情寄碧岑。自怜馀短策，相对发孤斟。
程学士山房宴集
作者：何大虚
朝代：元
体裁：古风

芳郊暖微煦，众岫分馀烟。迤逦望远壑，趣归心转延。洞门石扉仄，涧阨众流喧。居人隐古俗，香气通幽禅。艳绿度画梁，语笑相后先。飘飘纵飞屐，松声正锵然。窈窕山曲咈，丽构朝霞鲜。勋庸在廊庙，杰客储芸编。缅怀康乐公，奇踪此周旋。讵知有今夕，联集玉堂仙。群鹄亦与喜，共舞芳樽前。无情尚方感，矧当后诸贤。愓饮抱真适，远以寄微言。兹游即千载，湛辈期相传。
书怀
作者：何失
朝代：元

野性长便云水居，城中有屋不如无。悭时因记人来往，多少红尘污白须。
击缶
作者：何失
朝代：元

不爱种松树，以我非长年。不爱种竹竿，以我无閒缘。所爱一杯酒，吟咏诗百篇。酒能陶我性，诗能俟采官。得达至尊听，可使黎庶欢。诗还开国初，政似结绳前。委事一二人，削此机务烦。万一洪荒地，无人拾马鞭。
句
作者：何失
朝代：元

一井当门冻，寒光照四邻。我住东街北，钟楼在屋西。
寄畅淳甫
作者：何失
朝代：元

思君不见费人思，何日人思能已时。又见鸾坡三月柳，数枝浓绿自丝丝。
对酒
作者：何失
朝代：元

古人不我俟，不共此酒醇。此酒复易尽，不能俟后人。并世有不察，毕代若为亲。茫茫宇宙间，此抱难具陈。惟应空中月，分留大江滨。
感兴四首
作者：何失
朝代：元

大宝隐于石，哲匠莫覈真。猛虎走四野，尺草岂蔽身。昧者虎不见，投石安足珍。所以卞和泣，千载共沾巾。饮酒莫啜醨，结交当求知。论人先论行，相马不相皮。一谄余何敢，三谗亲亦疑。投身入屠钓，犹胜坐书痴。人皆欲富贵，我岂愿贫贱。青云一差池，如药弗瞑眩。幼学苦不多，夜思曾得半。今也发尽白，梳头雪满面。长恐愧乡闾，一朝死愚懦。渥洼骐骥儿，自有绝尘足。锦张过都门，飞采射众目。叹彼辕下姿，亦非驽骀物。世乏伯乐俦，谁识千金骨？所以荷蓑士，烟水日沦没。
感兴四首·其一
作者：何失
朝代：元

大宝隐于石，哲匠莫覈真。猛虎走四野，尺草岂蔽身。昧者虎不见，投石安足珍。所以卞和泣，千载共沾巾。
感兴四首·其三
作者：何失
朝代：元

人皆欲富贵，我岂愿贫贱。青云一差池，如药弗瞑眩。幼学苦不多，夜思曾得半。今也发尽白，梳头雪满面。长恐愧乡闾，一朝死愚懦。
感兴四首·其二
作者：何失
朝代：元

饮酒莫啜醨，结交当求知。论人先论行，相马不相皮。一谄余何敢，三谗亲亦疑。投身入屠钓，犹胜坐书痴。
感兴四首·其四
作者：何失
朝代：元

渥洼骐骥儿，自有绝尘足。锦张过都门，飞采射众目。叹彼辕下姿，亦非驽骀物。世乏伯乐俦，谁识千金骨？所以荷蓑士，烟水日沦没。
我醉
作者：何失
朝代：元

我醉焉知老，人扶不论家。鹤衫飘月练，乌帽堕风纱。是处相逢笑，醒来更自誇。神仙岂无有，死后上烟霞。
招畅纯甫饮
作者：何失
朝代：元

地白雪方作，城乌夜始啼。风枝久不定，达曙未能栖。长安多逆旅，客意势连鸡。岂不怀其宝，念子寒与饥。我瓮酒初熟，葡萄涨玻瓈。野老日无事，出望几千回。如何不见来，覆此红螺杯。
招贾元播马德昌饮
作者：何失
朝代：元

积雨释炎热，凉飙变清商。薄帷纳朝景，倏尔颓西厢。念我二三子，不来复一觞。言笑吐兰菊，芬芳粲中堂。仰慕不昨日，忽别若殊方。况各迫桑榆，何以永夕光。
方镜二首
作者：何失
朝代：元

凿地作方池，背带千花草。万磨愈不情，一照一回老。十八事舅姑，机杼任蓬首。照面不照心，照心妾不丑。
方镜二首·其一
作者：何失
朝代：元

凿地作方池，背带千花草。万磨愈不情，一照一回老。
方镜二首·其二
作者：何失
朝代：元

十八事舅姑，机杼任蓬首。照面不照心，照心妾不丑。
暮吟
作者：何失
朝代：元

独老朝朝出，或醉暮未归。高树挂新月，山妻候柴扉。饮伴更相送，欲辞意难违。感此乡曲情，泪下忽沾衣。
燕都杂题三首
作者：何失
朝代：元

画屏谁画一风帆，阻隔千山与万岩。不护楼头些子雨，使人春尽怯春衫。一夜春阴彻晓寒，玉山无奈酒杯乾。青娥知有愁多少，狼藉妆奁懒对看。花市东边柳市西，矮堂一笑百金挥。如今踪迹无寻处，谷雨绵山燕子飞。
燕都杂题三首·其一
作者：何失
朝代：元

画屏谁画一风帆，阻隔千山与万岩。不护楼头些子雨，使人春尽怯春衫。
燕都杂题三首·其三
作者：何失
朝代：元

花市东边柳市西，矮堂一笑百金挥。如今踪迹无寻处，谷雨绵山燕子飞。
燕都杂题三首·其二
作者：何失
朝代：元

一夜春阴彻晓寒，玉山无奈酒杯乾。青娥知有愁多少，狼藉妆奁懒对看。
绝句
作者：何失
朝代：元

出门何路觅亡羊，日日红尘枉了忙。唤杀东斋赵夫子，不来看菊过重阳。
老病
作者：何失
朝代：元

老病积渐来，筋力日觉堕。南园一步地，杖藜不能过。阶前宿雨晴，屋角红日大。不是卖花声，晓梦谁惊破？
辞荐
作者：何失
朝代：元

平生疏懒性，发赤向人前。岂识为官贵，那贪处士贤。慈亲俱老大，稚子始狂颠。此日能完聚，称觞赖圣年。
野性
作者：何失
朝代：元

野性等麋鹿，长林足游盘。焉知廊庙器，峨峨巍其冠。有时一壶酒，花下自成欢。妻孥尽辛勤，生理固其然。我今虽白发，敢不思古贤。
雨中睡起
作者：何失
朝代：元

闭门连日雨霏霏，一醉谁忧生事微。睡起不知风色暮，北窗花气湿人衣。
饮酒
作者：何失
朝代：元

野人早起懒梳头，遥见青帘一日休。席破贪书曾废食，鸡鸣趋利得无羞。况兼老病将为鬼，那更居浮强作囚。但愿尊罍容我了，乌鸢蝼蚁任渠谋。
临江仙
作者：何守谦
朝代：元

山下清溪溪上渡，舟回九曲皆奇。诸峰罗列翠屏围。烟霞今阆苑，花木昔瑶池。念念神仙无觅处，洞天留在灵祠。从教猿鹤笑吾痴。还山非不乐，未忍负明时。
临江仙·以上二首见武夷山志卷十五
作者：何守谦
朝代：元

梦寐武夷仙岛上，一来欲浣羁愁。山灵何事厌人游。白云生洞口，微雨暗溪头。顾我平生非俗客，豸冠此日清流。好将仙籍姓名收。他年勋业了，准拟卜菟裘。
题破窗风雨图
作者：何恒
朝代：元

一室萧然四壁空，客怀况复雨兼风。湿沾衣服愁仍重，清到肌肤句转工。知命肯随时变化，甘贫宜为道污隆。夜深尚对羲皇易，应怪寒灯不耐红。
上家君
作者：何景福
朝代：元

阿翁弄孙心可乐，痴儿观光志愈坚。灯烬悬花形顾影，雨声刮梦夜如年。攀龙期对三千字，跨鹤须缠十万钱。为报还家定何日，一阳春信到梅边。
东安即事
作者：何景福
朝代：元

春来日日醉琼螺，嗟叹流光去掷梭。过雨落花三月暮，东风啼鸟五更多。文章官样千机锦，落魄仙人一足靴。世态升平应有象，小儿争戏午桥坡。
九日同李仲达游湘潭
作者：何景福
朝代：元

去年九日留丹溪，款段踏遍云山西。归来醉卧扶不起，吻燥亟索冰壶齑。今年南冈逢九日，谪仙两孙奇俊逸。湘潭潭水水如螺，一叶金蕉吸秋色。黄花不惜插满头，但惜岁月如川流。人生富贵行乐耳，龙山戏马俱荒丘。君家先茔气葱郁，龙骧凤翥通心出。大江衣带环其前，对面一峰卓文笔。我时已入无何乡，醉眼岂复论曾杨。篮舆径挟玉山去，梦魂犹怪茱萸香。
书庙山驿
作者：何景福
朝代：元

一巷人家白板扉，数问驿舍粉墙围。舟师聚泊鱼为市，使客稀来马脱鞿。江转潮冲渔浦震，天低云压燕山微。太平有象边无警，打鼓邮亭送落晖。
书药舟
作者：何景福
朝代：元

木阑为楫沙棠舟，翩然荡漾从夷犹。其中家具载何物，缥帙万卷金丹百斛装两头。东林旧有回公约，散金收书仍畜药。药期济世书名家，葫芦不挂袖里无青蛇。有时齁鼾浪花里，黄粱一枕邯郸市。忘机狎鸥鸥不猜，长鸣飞鹤横江来。吾伊有声出金石，抽添有误传金台。君不见白玉堂黄金屋，身后空名真一粟。又不见赤松子丹丘生，眼底直视无三彭。舟中书药无尽藏，明月行天风破浪。何当更著水曹郎，风流来往苕溪上。
买犊歌
作者：何景福
朝代：元

三家聚钱买一犊，晴雨无分轮次牧。跳梁穿鼻不牵犁，意欲养渠筋力足。今春教熟初下田，靷鞅在头？在肩。叱之则行呵则止，终朝一亩宁烦鞭。西来忽来答剌罕，却恨牵逃逃不远。左驱右逐拽下山，缚向旗干得银椀。三家聚哭无奈何，一人扶耒两人拖。新秧节出田草多，犊乎犊乎还遇时苗么。
买犊歌
作者：何景福
朝代：元
体裁：古风

三家聚钱买一犊，晴雨无分轮次牧。跳梁穿鼻不牵犁，意欲养渠筋力足。今春教熟初下田，靷鞅在头�在肩。叱之则行呵则止，终朝一亩宁烦鞭。西来忽来答剌罕，却恨牵逃逃不远。左驱右逐拽下山，缚向旗干得银碗。三家聚哭无奈何，一人扶耒两人拖。新秧节出田草多，犊乎犊乎还遇时苗么。
五月五日对雨有作
作者：何景福
朝代：元

雷声填填云羃羃，雨打梅头麦穗黑。老农倚耒向天泣，污邪水深耕不得。余生熟知稼穑艰，倚阑对雨兴长叹。垢衣未浣生败点，础甓流润无时乾。客中况值天中节，一举蒲觞仰天说。民是天民天合怜，天不怜民何降割。少年饱暖居无何，龙舟槌鼓飞洪波。锦标夺得竟归去，江干怅立空渔蓑。
伤田家二首
作者：何景福
朝代：元

春祈秋报一年期，土谷神灵知未知。昨日街头穹米价，三钱一斗定何时。缫车未歇取丝分，私债官逋夜打门。里正不慈胥吏酷，穷民空感半租恩。
伤田家二首·其一
作者：何景福
朝代：元

春祈秋报一年期，土谷神灵知未知。昨日街头穹米价，三钱一斗定何时。
伤田家二首·其二
作者：何景福
朝代：元

缫车未歇取丝分，私债官逋夜打门。里正不慈胥吏酷，穷民空感半租恩。
偶成寄王伯玉
作者：何景福
朝代：元

清和风日美，策策快幽寻。白水青秧短，绿阴黄鸟深。吴蚕眠未足，蜀鸟怨难禁。流水音谁赏，令人欲破琴。
六月十七日夜坐李宁之忽得风急落流萤之句遂命足成一律
作者：何景福
朝代：元

坦率坐中庭，高门夜不扃。露垂闻警鹤，风急落流萤。对语头俱黑，相看眼更青。客星在何处？指点认天经。
句
作者：何景福
朝代：元

绣床渐觉香毬满，鱼艇初疑雪片多。龙吟五夜霜飞瓦，鼍吼三更月满城。青山自此诗名重，采石如今酒价低。荒祠昼掩无人到，苦木丛中春鸟啼。风景不殊豪杰尽，新亭谁复泪沾衣。
君文兄作书来问九日插萸香会诗如何赋此以寄
作者：何景福
朝代：元

看山初不登高丘，登高却上看山楼。凝光滴翠杳无际，一览便可穷清幽。楼中歌鼓出霄汉，小红行酒大白浮。西风飘然似有意，吹我远出湘潭游。锦袍仙人凿山骨，著亭松底罗珍羞。金蕉一叶注琼液，我亦到口如吞舟。回鞭踏碎花月影，耳热但觉风飕飕。归来却忆水曹子，市声聒聒同哑呕。岂无陈雷旧胶漆，但恐诗律烦赓酬。故乡莼熟不归去，致身独善非良谋。插萸簪菊强从俗，拔剑起舞霜横秋。傥来富贵亦偶尔，草泽往往生公侯。书毡当复我家物，未审天意从人不。诗成寄来定捧腹，一裁一狂简袪閒愁。
和克旻孙秋日感兴
作者：何景福
朝代：元

祗稠红叶缀残秋，相对黄花思缪悠。天地犹怜衰朽质，江山不替古今愁。耳闻彭蠡鱼龙舞，眼见姑苏麋鹿游。珍重吾宗老孙子，竹林酣饮可同不。
和希尧侄秋夜长韵
作者：何景福
朝代：元

千林深夜响宫商，听彻幽斋夜更长。露下鹤轩萤火湿，天低牛渚雁声凉。捣衣月暗更三鼓，挑锦灯明字几行。梦觉邻机犹晓织，凄其絺绤叹无裳。
和散里平章游东安汪伯谅半山亭诗韵
作者：何景福
朝代：元
体裁：诗

丹溪青山冠闽浙，胜游忽聚金台客。朱阑碧槛倚云隈，满地松花踏香雪。
玉京北望苍烟重，山光水色开天容。咳唾随风落珠玉，葡萄酒艳玻瓈钟。
逍遥聊作无事饮，倒著接䍠从酩酊。潮生眼缬春风和，月上松萝酒初醒。
金闺公子玉堂仙，长歌击节音琅然。君不闻香山老子长短三千篇，一金一首鸡林传。
和散里平章游东安汪伯谅半山亭诗韵
作者：何景福
朝代：元

丹溪青山冠闽浙，胜游忽聚金台客。朱阑碧槛倚云隈，满地松花踏香雪。玉京北望苍烟重，山光水色开天容。咳唾随风落珠玉，葡萄酒艳玻瓈钟。逍遥聊作无事饮，倒著接䍦从酩酊。潮生眼缬春风和，月上松萝酒初醒。金闺公子玉堂仙，长歌击节音琅然。君不闻香山老子长短三千篇，一金一首鸡林传。
和李鹏飞紫童歌韵
作者：何景福
朝代：元

紫童劲直过眉长，饱谙风雪含苍凉。老眼乳节似有夺朱色，响落爪甲四座闻铿锵。余将南游苍梧叫虞舜，又欲西谒王母求玄霜。扶颠持危用舍在我尔，讵知穷途阮子空猖狂。童乎童乎毋乃梓橦遣汝来吾傍，未易役汝去荷奚奴囊。
和洪伯英感怀三首
作者：何景福
朝代：元

年年客里度青春，行役劳劳二百程。白发未酬平日志，青山似有故人情。老成已觉晨星少，人事还随晓日生。莫怪春山风雨恶，烟蓑曾有子陵耕。元龙湖海半生豪，斗大黄金未著腰。不学单衣歌白石，拟将一剑倚青霄。贾生痛哭心犹在，季子从盟舌太饶。得失鸡虫何足较，为君呼酒酌椰瓢。家住梅花水月村，长裾偶共曳王门。齐纨肯试千钧弩，鲁酒须浮五石樽。蜃架海楼虚作市，蚁知天潦豫移屯。镆铘定价无人识，只作铅刀一样论。
和洪伯英感怀三首·其一
作者：何景福
朝代：元

年年客里度青春，行役劳劳二百程。白发未酬平日志，青山似有故人情。老成已觉晨星少，人事还随晓日生。莫怪春山风雨恶，烟蓑曾有子陵耕。
和洪伯英感怀三首·其三
作者：何景福
朝代：元

家住梅花水月村，长裾偶共曳王门。齐纨肯试千钧弩，鲁酒须浮五石樽。蜃架海楼虚作市，蚁知天潦豫移屯。镆铘定价无人识，只作铅刀一样论。
和洪伯英感怀三首·其二
作者：何景福
朝代：元

元龙湖海半生豪，斗大黄金未著腰。不学单衣歌白石，拟将一剑倚青霄。贾生痛哭心犹在，季子从盟舌太饶。得失鸡虫何足较，为君呼酒酌椰瓢。
咏李鹏飞庭下瑞香
作者：何景福
朝代：元

香瑞春繁久耐看，移根犹喜近雕阑。蹙成百结流苏帐，撷碎千金玛瑙盘。处女暖薰沈水恼，侏儒新顶紫霞冠。东君有意宣和气，底事班班雨酿寒。
太白墓
作者：何景福
朝代：元

姑孰村南日正西，丰碑八尺大书题。青山自此诗名重，采石如今酒价低。捧砚太真犹入梦，脱靴力士竟何挤。荒祠昼掩无人到，苦竹丛深春鸟啼。
寄东安刘鹏举
作者：何景福
朝代：元

客窗呼酒濯离愁，别后骎骎岁若流。困学久磨维翰铁，怀人空倚仲宣楼。芝川风月添新梦，葛水溪山忆旧游。后会相期在何日，浙江亭上看潮头。
寄题李宁之朱铜岩坟亭
作者：何景福
朝代：元

桐山蟉蚴摩空青，桐仙长眠呼不醒。龙归洞口云漠漠，鹤飞华表秋冥冥。玉乳流膏落轻滴，蜗涎凝石留馀腥。同游选胜一乐事，凌虚飞屩凭高亭。
寒食和友人韵
作者：何景福
朝代：元

春事三分已二过，客窗牢落怨蹉跎。江湖青眼如公少，道路黄尘奈我何。百五芳辰惊暗度，二三益友愿同哦。明朝行乐犹非晚，莫遣吟髭雪样皤。
寓太平州和壁间旧题
作者：何景福
朝代：元

鸦投烟树日将昏，撩客诗愁欲断魂。郭外青山招太白，城中老树识桓温。火馀穷巷皆煨烬，潮落浮梁觉涨痕。父子明朝游采石，倾囊准拟一开尊。
山水阁为黄子久题
作者：何景福
朝代：元

石齿粼粼水，云衣齾齾山。天风吹客梦，何日抹鱼颁。
己卯冬书江头段家楼
作者：何景福
朝代：元

问酒江头解黑貂，朔风吹面冷萧萧。云黏海树天浮雨，土屑盐花水不潮。钱氏箭埋金镞壮，张侯祠镇石塘遥。吟边多少兴亡事，猛拍阑干恨未消。
惜花
作者：何景福
朝代：元

黄金可惜作阑干，偎倚相看尽日欢。秉烛归来犹未足，梦随蝴蝶绕枝看。
感兴
作者：何景福
朝代：元

世途无处不间关，老我星星两鬓斑。江水送潮归绿渚，谷风吹雨过黄山。千金弊裤谁能买，百石强弓每自弯。何事无心云一片，等间飞去又飞还。
春日闺思
作者：何景福
朝代：元

笑倚香云懒画眉，海棠庭院步迟迟。莺声芳树歌阑处，花影重门睡起时。蝶舞正高停扇待，絮飞欲下就帘吹。鸳鸯绣罢无人问，背立东风听子规。
暮春王茂叔相过
作者：何景福
朝代：元

春事遽如许，相过忽偶同。四檐留客雨，一径落花风。病骨缘诗瘦，愁颜借酒红。抟沙宁久聚，明日又西东。
望江亭
作者：何景福
朝代：元

曲水亭空卧石龙，入门鼍鼓震逢逢。六朝冠冕埋孤塔，七宝幡？占故宫。借剑生前谁斩佞，震堂死后尚旌忠。暮潮西上东风急，满目山河落照红。
望江亭
作者：何景福
朝代：元
体裁：七言律诗

曲水亭空卧石龙，入门鼍鼓震逢逢。六朝冠冕埋孤塔，七宝幡�占故宫。借剑生前谁斩佞，震堂死后尚旌忠。暮潮西上东风急，满目山河落照红。
柳絮
作者：何景福
朝代：元

风搅晴空日色和，柳花故故恼诗魔。绣床渐觉香毬满，渔艇初疑雪片多。随意飞来无定著，捲春归去欲如何。颠狂到底风流在，又化浮萍漾绿波。
桐江怀古
作者：何景福
朝代：元

合江亭下买舟行，击楫中流万古情。严子台高烟树暗，桐君塔映浪花明。英雄不并青山在，时事还随红日生。我欲远寻方外诀，白云深处石桥横。
梅魂
作者：何景福
朝代：元

开落分明梦觉关，玉妃厌世谢尘寰。英精已出冰霜外，标格犹存水石间。淡月写真招不返，香风入骨引初还。数声羌笛知何处？迷却罗浮一片山。
次王千户韵
作者：何景福
朝代：元

乱山齾齾水粼粼，倚杖旌川试问津。数点落花春事老，一声啼鴂客愁新。腰缠用尽难骑鹤，意钓投深未获鳞。独有柳营貔虎将，却舒青眼盼诗人。
次陈湖韵
作者：何景福
朝代：元

险扼三吴地，深涵一片天。龙归珠宝露，鼍跃浪花圆。谁击中流楫，思乘下濑船。东风鼓鼙急，四顾意茫然。
武林偶成
作者：何景福
朝代：元

独宿江楼梦一回，滞人官库酒多灰。满城钟动漏初歇，近岸舟喧潮欲来。富贵在天三尺命，姓名震地一声雷。海门千里波光赤，火齐还升玉镜台。
武林春望
作者：何景福
朝代：元

武林春望不堪吟，独倚阑干万古心。钱氏池台荒草满，苏卿门巷落花深。人歌人哭几生死，潮去潮来无古今。风景不殊豪杰尽，新亭谁复泪沾襟。
水石为陈太初赋
作者：何景福
朝代：元

石润非经雨，林空岂借秋。诗成清不禁，髣髴到沧洲。
江天雪意
作者：何景福
朝代：元

云压天边树，瑶英欲下时。风威寒更急，潮信冻来迟。酒市增高价，渔舟误晚炊。灞桥诗思好，先借蹇驴骑。
游白龙寺
作者：何景福
朝代：元

步入龙宫路更幽，阴崖虚籁雨飕飕。松根石磴留猿迹，竹外茶烟眩鹤眸。防客未先藏斗酒，爱山更欲上层楼。一龛已足平生料，多景何须二百州。
游铜山示规孺侄
作者：何景福
朝代：元

踏遍春风桃李场，凭高一览总群芳。亭前纹甃铜花碧，洞口甘流石髓香。对白抽黄呼小阮，染红濡绿笑中郎。紫阳孙子欣留客，一醉从人卧竹床。
画鱼
作者：何景福
朝代：元

粉垣皎皎雪不如，道人为我开天奇。长杠运入霹雳手，墨池飞出龙门姿。云烟郁律出半堵，下有汹涌波涛随。锦鳞队队晃光彩，扬鳍掉尾噞喁吹。相忘似识湖海阔，肯与虾蟹相娱嬉。由来至理与神会，泼剌健鬣直欲飞。嗟予久缩钓鳌手，卒见欲理长竿丝。僧钟繇，任公子。不须点龙晴，不须投犗饵。禹门春浪拍天流，只要雷公助烧尾。
禽名
作者：何景福
朝代：元

水红裙淡画眉浓，婆饼焦香唤郭公。姑恶久嗔乌面妾，姊妇深恨白头翁。上村百箔蚕登簇，半篰千钱叶价穹。快活有声麰麦熟，岂辞脱裤过溪东。
秋江旅怀
作者：何景福
朝代：元

天低江阔雁行微，独倚危阑送落晖。绚日金丸橙橘熟，飞霜银缕鳜鲈肥。莼香自可呼村酒，枫落谁能问客衣。何日束装同买棹，片帆东过子陵矶。
童尧夫招饮回途偶成
作者：何景福
朝代：元

东君容我出郊行，过却清明日日晴。怕损落花移屐缓，恐妨啼鸟策筇轻。春风入髓红颜晕，世事萦心白发生。花下小车如共载，绿阴深处听啼莺。
篬筤轩为张克旻作
作者：何景福
朝代：元

玉堂公子银钩字，花县郎官水墨图。老干吟秋声迭和，寒梢写月影相扶。律筒待剪箫韶管，使节容分英簜符。为问子猷吟啸处，种梅肯著水曹无。
花时苦雨
作者：何景福
朝代：元

东君费尽春功绩，万紫千红竞容色。岂知晴光变霪雨，故为芳程入衔勒。柳腰孱颜珠翠重，棠腮泪落胭脂湿。纷纷桃李委泥滓，翳翳云霾裹山脊。屋茅蒸菌灶产蛙，涛声入户风掀席。繁华九十暗中老，园林陡觉秋萧瑟。鞦韆高阁粉墙西，门锁深宫土花碧。穿钱甃径世无有，辗地香轮已何适。云间踆乌如可赎，一掷千金讵容啬。长须沽酒出门去，陌上泥深几没屐。倚阑对花重太息，花为春开春不惜。应知造物等儿戏，天怒花妖丧民德。薄命佳人亦如此，伤春背立阑干泣。君不见玉环花妖祸唐室，西施花妖沼吴国。江湖□困只忧民，不忧花死忧无麦。
虞美人·别鲁道源
作者：何景福
朝代：元

三年奔走荒山道。喜说苕溪好。苕溪秋水漫悠悠。载将离恨上杭州。干戈未已身如寄。安乐知何处。青溪溪上钓鱼矶。纵使无鱼，还有蟹螯肥。
重到比原与茂卿同宿偶成
作者：何景福
朝代：元

二纪重来访葛洪，旧知大半白头翁。留连光景衔山日，排辨霜威隔夜风。雷火烧鳞悲跃鲤，雪泥印迹叹飞鸿。黄鸡白酒陶然醉，休话头巾黑与红。
题分阳麻姑仙祠壁
作者：何景福
朝代：元

玉华秀色青摩空，天目注渌弯如弓。龙骞虎玃老蛟舞，鸾翔凤翥飞南东。麻姑觉道两仙去，真人飞影留遗踪。湘潭蒲牢就湮没，白鹤一去劳山空。牧亭侯封有茅土，淳分派别于英公。琅玕楮树率苗裔，石棱埋草存双峰。我今扫松考宗谱，发飒霜鬓飘秋蓬。阶庭云仍待秀彦，往往学问如撞钟。阎闾更革兵燹后，畎亩桑梓无前功。从容绵匝犹近古，但视志气如长虹。梅边岁寒得三友，诗人援笔鼋鸮宫。他年有问铁牛子，赤松黄石相追从。
题朱德甫店壁
作者：何景福
朝代：元

日出孤城万灶烟，绿芦青柳暗晴川。举杯谁共论文酒，塞港惟多运米船。为客未归春又夏，忆家无梦夜如年。浪游莫待貂裘弊，及此归耕负郭田。
鼓角楼
作者：何景福
朝代：元

警昏戒晓复司更，矢棘翚飞结构成。角韵唤醒晨过客，鼓声催动夜巡兵。龙吟一奏霜飞瓦，鼍吼三通月满城。自是太平无暴客，金壶漏箭要分明。
句
作者：何有成
朝代：元

曾有仙人双白鹤，可无老子一青牛。
春草
作者：何正
朝代：元

春来无处不芳菲，色透湘帘好染衣。南浦暝烟凫鸟没，曲江寒雨鹧鸪飞。高人有意怜新绿，游子无心恋旧归。淮海年年空入望，六朝王业竟成非！
月
作者：何正
朝代：元

宴罢瑶台出禁迟，玉轮飞上已多时。一天星斗光芒后，万里银河影渐移。素女夜寒初倦舞，嫦娥秋老正含悲。黄沙碛里凉如水，人在青楼有所思。
裂帛题诗
作者：何氏
朝代：元

妾长朱门十九春，岂期今逐虏囚奔。失身无补君王事，死节难酬夫婿恩。江静从教沈弱质，月明谁与吊归魂！只愁父母难相见，愿与来生作子孙。
题宜春台集古
作者：何理问
朝代：元
体裁：七言律诗

山外青山楼外楼，楚云迢递暮天秋。千年綵凤鸣高阜，一道长虹锁碧流。举目但知天地阔，凭阑不管古今愁。二仙缥缈成尘迹，我亦飘然思远游。
征蛮洞作
作者：何真
朝代：元

蛮烟漠漠障荆隈，日到天中尚未开。中土尽皆沾露雨，荒边何足动风雷。投鞭饮马黄河竭，指手挥戈华岳摧。不识洗天风雨起，片霞犹得拟中台。
洪武三年朝京师转授山东等处行中书省参知政事有感而作
作者：何真
朝代：元

鼎沸图存仅十年，平生忠义在安边。英雄不学万人敌，方寸长悬尺五天。宣布曾分南国政，贤劳敢咏北山篇。真心独有松堪比，臣节惟应老更坚。
洪武四年蒙宣回京钦差回广东收集军士道经梅关谒张公九龄诗
作者：何真
朝代：元

提兵昔过梅关北，奉命今还五岭东。古庙尚留朱履迹，旧题羞见碧纱笼。一天云气千山雨，万壑松声十里风。谒罢相祠重回首，蓬莱宫阙五云中。
过龙潭峡
作者：何真
朝代：元

水落鼋鼍隐钓台，峡山风动野云开。寒潭昨夜龙归晚，带得山前骤雨来。
句
作者：何致中
朝代：元

苦吟生白发，归梦绕青山。雨久琴丝润，风清扇影閒。
寓潭清
作者：何致中
朝代：元
体裁：五言律诗

束书远尘市，侨寓画图间。花落林逾静，鸟啼春自閒。无钱邀白堕，有分老青山。不是嫌宾客，清风为掩关。
山居暮春
作者：何致中
朝代：元
体裁：七言绝句

苦栋吹香柳絮飞，杜鹃声里夕阳微。惜花谁唱留春曲，花雨满帘春自归。
招东塘若虎二丈
作者：何致中
朝代：元
体裁：古风

烟水涵月月欲昏，冷光翠色互吐吞。何人横笛溪上树，吹落芦花沾钓纶。钓纶卷尽花不见，月淡烟疏水如练。白鸥何处忽飞来，点破苍茫秋一片。对景有诗囊无钱，卖诗欲倩渔郎船。剪莼斫鲙招吟仙，扣船醉泛玻瓈天。
次韵建平谢伯贤寄所咏钱舜举画马诗卷
作者：何致中
朝代：元
体裁：古风

沙平霜乾苜蓿叶，云隔天闲风淅沥。麟驹绝尘不可见，试展画绢临雪壁。老钱著色笔势雄，信手扫出连钱骢。骏骨一洗群马空，龙媒可是生崆峒。世上岂无如此马，大半困厄盐车下。纵使伯乐今犹存，一顾千金谁著价。伯时此艺尤其精，后来改画旃檀身。劝君按图休索骥，吟卷墨花香奕世。
深秋
作者：何致中
朝代：元
体裁：五言律诗

桂染花三色，帘飞水一湾。苦吟生白发，归梦绕青山。雨久琴丝润，风清扇影閒。远游元未厌，丘壑可跻攀。
齧指血题诗
作者：何节妇贺氏
朝代：元
体裁：七言律诗

泾渭难分清与浊，妾身不幸厄红巾。孤儿尚忍更他姓，烈女何曾嫁二人。白刃自挥心似铁，黄泉欲到骨如银。荒村日落猿啼处，过客闻之亦怆神。
崔清献公祠
作者：何芝凤
朝代：元

岭海几千年异事，祠兴祠废数应关。丹青正想官三太，香火未应僧半间。景仰当时皆□见，萧条异代信多难。夜窗细读辞荣表，邈矣清风不可攀。
题墨菊卷
作者：何贞立
朝代：元

陶令归来不受官，黄花采采晓灵寒。悠然一见南山后，故向东篱子细看。
长沙留别董仲达陈君直
作者：何颐贞
朝代：元
体裁：五言律诗

岁晚客衣薄，挥毫更举杯。五年差一别，两月却重来。南屋夜相语，北风舡未开。他年苕霅上，回首定王台。
三杯石
作者：余嘉宾
朝代：元
体裁：七言绝句

三生石上酒三杯，松柏风清万壑哀。醉后不知尘世改，缓吹箫管下瑶台。
仙机岩
作者：余嘉宾
朝代：元
体裁：七言绝句

薜萝烟雨擘梭飞，岩里空馀织女机。寄语金妃休忘却，殷勤持赠六铢衣。
武夷九曲棹歌·其一
作者：余嘉宾
朝代：元
体裁：乐府曲辞

红缰白马武夷君，羽节来时鹤一群。宴罢虚皇环佩响，手攀霜树寄彤云。
武夷九曲棹歌·其七
作者：余嘉宾
朝代：元
体裁：乐府曲辞

石室岩扉结构牢，仙人掌上綵霞高。玉皇朝燕归来晚，愁见三山起暮涛。
武夷九曲棹歌·其三
作者：余嘉宾
朝代：元
体裁：乐府曲辞

露带罗衣两鬓烟，芙蓉冷浸九溪渊。依稀记得相逢处，曾在玉皇金案前。
武夷九曲棹歌·其九
作者：余嘉宾
朝代：元
体裁：乐府曲辞

绣衣拟换九霞衣，万壑云山玉一围。仙侣同舟移棹晚，步虚声里踏歌归。
武夷九曲棹歌·其二
作者：余嘉宾
朝代：元
体裁：乐府曲辞

大王峰影似莲花，石栈缘云铁锁斜。拟向紫霄分一曲，便携鸡犬住烟霞。
武夷九曲棹歌·其五
作者：余嘉宾
朝代：元
体裁：乐府曲辞

大隐屏南天柱峰，青天笋立玉芙蓉。凭将宇宙支撑住，赐与白云清净封。
武夷九曲棹歌·其八
作者：余嘉宾
朝代：元
体裁：乐府曲辞

苍玉屏风水曲流，满船丝竹载清秋。步随明月瑶台去，无数红云夜不收。
武夷九曲棹歌·其六
作者：余嘉宾
朝代：元
体裁：乐府曲辞

悬崖叠嶂隐书堂，泽媚山辉草木香。行到源头清彻处，一溪风月印天光。
武夷九曲棹歌·其四
作者：余嘉宾
朝代：元
体裁：乐府曲辞

丹崖翠壁与云齐，瑶草奇花路欲迷。三十六峰无马迹，祗缘岩上叫金鸡。
武夷山
作者：余嘉宾
朝代：元
体裁：古风

山花何灼灼，河草复茸茸。桂棹入烟露，晴川濯芙蓉。俄惊日沉西，倏见月生东。置酒三生石，吹箫水晶宫。坐邀广成子，羽驾来崆峒。更约琴高生，骑鲸沧海中。三杯醒尘梦，醉眼颇朦胧。谈笑凌倒景，天地无终穷。愿坚风霜操，保此冰雪容。黄尘遍九陌，蹀躞五花骢。母云久肥遁，经济属诸公。
试剑石
作者：余存庚
朝代：元
体裁：古风

旌阳古剑寒如冰，化成鍊就阴阳精。铁花乱雪星斗明，白帝夜哭蛟龙惊。一朝提携试苍石，海风吹断寒云色。天地高低两磨轮，日月东西双合璧。剑光如风石如泥，剑风飞过石不知。苍松怒号起雷雨，翠峡劈破青琉璃。当年一断成千古，融液至今难缀补。拂开苍藓勒奇勋，好向岐阳作钟鼓。
山居春联
作者：余嵏山
朝代：元
体裁：联

官居东壁图书府；家住西湖山水间。
石门山
作者：余希声
朝代：元
体裁：五言律诗

幽期不可负，非是爱神仙。扪石云归岫，载花春满船。雨收山意醒，风定瀑声圆。晋宋千年兴，悠悠在目前。
奉同铁笛相公赋王粲登楼图
作者：余日强
朝代：元
体裁：古风

建安文章应刘陈，通悦亦有王公孙。长安西行白日匿，汉阳人依刘俊君。汉阳偷安无远略，王孙坐觉荆州窄。英雄固当择所归，作掾终惭座上客。北风萧萧吹素心，北望杳隔荆山岑。魏官牵车出关远，铜华蚀风惊春深。秋来满眼生禾黍，江山重感非吾土。凭轩作赋抑何心，犹是黄初非典午。君不见当时奴视卖履翁，矫矫文举真如龙。
囊山
作者：余樾
朝代：元
体裁：七言律诗

不到囊山五六年，偶来寻兴到岩边。千林欲暮山含雨，六合无尘秋满天。行到倦时眠树下，饮成醉处舞花前。晚钟似欲留人住，迢递传声出远烟。
寄夫诗
作者：余氏
朝代：元
体裁：古风

妾谁怨兮薄命，一气孔神兮化生若甑。春山娟兮秋水净，秉贞洁兮妾之性。聊复歌兮遣兴。夜梦兮食梨，命灵氛兮与子占之。曰行道兮迟迟，敛角枕兮粲如。风动帷兮心而悲。云黯黯兮雪飞棘，夫子介兮如石。苦复留兮不得，望平原兮太息。涕泗横兮沾臆。送子去兮春树青，望子来兮秋树零。树有枝兮枝有英，我胡为兮茕茕？孑在此兮山城。织女兮牛郎，岂谓化兮为参商。欲径度兮河无梁。霜露侵袭兮，病偃在床。嗟嗟夫子兮，谁与缝裳？
七哀
作者：余阙
朝代：元

《殷武》诵罙阻，周鲁歌东征。圣哲则有然，我何敢留行。斩牲祀好畤，衅鼓起前旌。野布鱼丽阵，山鸣铙吹声。函关何用塞，受降行已城。路逢故乡人，取书寄东京。寄言东京友，勉树千载名。一身未足惜，妻子非无情。
九日宴盛唐门
作者：余阙
朝代：元

今日良宴集，玉帐设金悬。宾称此嘉辰，令德应重乾。凄凄秋阳升，湛湛江景鲜。西驰三澨津，东瞻九华山。文湍带粉堞，卿云覆綵旃。清歌送银爵，泛此秋花妍。嗟予远征人，别家今四年。采薇夜归戍，操筑朝治垣。微此一日欢，苦辛良可怜。中觞感前谍，抚运当泰年。燔柴盛唐郡，泛舟枞江前。临川射长蛟，雄风推八埏。竖儒缪从役，任重力乃绵。武功既无成，文德何由宣。微勋傥有济，敢愧鲁仲连。
九日鄂渚登高
作者：余阙
朝代：元

南州理秋祓，嘉节协乾阳。爰与幕中友，临眺涉崇冈。维时天气肃，芬菊已沾霜。雷雷风振谷，凄凄日在房。高云敛楚岫，曜景游川梁。微径出丹林，列坐泛金觞。佳宾未会合，良会安可常。英曹幸文雅，献酬宁计行。预恐还吹帽，烦君戒太康。
云松楼
作者：余阙
朝代：元

初日高楼上，卷幔对黄山。黄山出霄汉，烂熳发青莲。参差非一状，朝夕看屡妍。九华承双舄，敬亭附骈筵。漫漫云羃岭，沈沈松覆泉。清飙坐中起，如闻帝女弦。静有幽事乐，动无尘虑牵。消摇悦心目，兹道可长年。
伯九德兴学诗
作者：余阙
朝代：元

上德抚玄运，吁俊尹神京。三雍烝髦士，五学训齐氓。登高陈羽县，鸾刀奉丽牲。优游乐清化，大道嘉方行。
元兴寺二首 其一 绝尘轩
作者：余阙
朝代：元

网轩开翠崿，山水下葱茏。江中宝床拥，树杪画栏红。心融二阵灭，境静六尘空。应似青莲叶，齐开绿水中。
元兴寺二首 其二 压雪轩
作者：余阙
朝代：元

轩辕铸鼎处，仙台成昼图。寒云生洞渚，暝色入苍梧。如雾飘丹阁，非烟起玉炉。年年漫来此，无处挽龙胡。
元兴寺二首·绝尘轩
作者：余阙
朝代：元

网轩开翠崿，山水下葱茏。江中宝床拥，树杪画栏红。心融二阵灭，境静六尘空。应似青莲叶，齐开绿水中。轩辕铸鼎处，仙台成昼图。寒云生洞渚，暝色入苍梧。如雾飘丹阁，非烟起玉炉。年年漫来此，无处挽龙胡。
先天观
作者：余阙
朝代：元

仙客鍊金地，苍山深几重。至今龙虎气，犹在琵琶峰。峰前石路整，金涧垂杨岭。万壑閟阿宫，千年奉丹鼎。日日采三秀，人人吹玉笙。既要王子晋，复命董双成。方朔金门步，春来多自豫。青鸟几时还，衔书寄君去。北阙怀美禄，南山思远游。劳心如御水，东去复西流。
八月十五夜处州分司对月
作者：余阙
朝代：元

玄武夕始正，华月升秋旻。徘徊出西陆，照曜此瓯闽。金波何穆穆，绿枝满中轮。馀辉动轩房，紫兰含微津。皇天降丰岁，王政亦已陈。乐哉一杯酒，允矣同庶人。
兰亭
作者：余阙
朝代：元

奉节过东鄙，总辔临越墟。览此崇山阿，亭树犹晋馀。阳林积珍木，禊馆疏镂渠。徵风旋轻濑，宛委写成书。秋杪霜露滋，清商满县隅。红莲凋绮蕊，微澜见跃鱼。藉芳泛羽觞，视听良有娱。逍遥大化内，岂必三月初。
别樊时中
作者：余阙
朝代：元

桃花灼灼柳丝柔，立马看君发鄂州。懊恼人生是离别，不如江汉共东流。
别樊时中廉使
作者：余阙
朝代：元

光禄桥西惜解携，春星欲傍露盘低。自来官柳多离思，更著城乌在上啼。
南山赠隐者
作者：余阙
朝代：元

君家南山下，南山果何如。开阖尽云路，向背凌空虚。木客采薜荔，怨女咏蘼芜。何当牵白犬，见君岩下书。
南归偶书二首
作者：余阙
朝代：元

帝城南下望江城，此去乡关半月程。同向春风折杨柳，一般离别两般情。二月不归三月归，已将行箧捲征衣。殷勤未报家园树，缓缓开花缓缓飞。
南归偶书二首·其一
作者：余阙
朝代：元

帝城南下望江城，此去乡关半月程。同向春风折杨柳，一般离别两般情。
南归偶书二首·其二
作者：余阙
朝代：元

二月不归三月归，已将行箧捲征衣。殷勤未报家园树，缓缓开花缓缓飞。
句
作者：余阙
朝代：元

野人篱落通潜口，贾客帆樯出汉阳。
可惜吟
作者：余阙
朝代：元

春风吹人上妆楼，楼头画眉望池州。平生倚君似山海，十年不见胡不愁。东家买红聘小女，西家迎鸾夜击鼓。眼看拾翠同年人，今又堂堂作人母。良人良人固家贫，妾身待君亦苦辛。只愁明镜生白发，有钱难买而今春。此心悬知燕堪托，裁书系渠左边脚。愿将妾言入其幕，缬纹资装亦不恶。
吕公亭
作者：余阙
朝代：元

鄂渚江汉会，兹亭宅其幽。我来窥石镜，兼得眺芳洲。远岫云中没，春江雨外流。何如乘白鹤，吹笛过南楼。
咏井上桃花
作者：余阙
朝代：元

本是仙源种，移来禁中栽。为爱妖娇色，偏临露井开。
咏古
作者：余阙
朝代：元

杨生仕州县，谋国不谋身。一朝解印绶，归来但长贫。茅茨上穿漏，颓垣翳绿榛。空床积风雨，蜗牛止其巾。辛苦岂足念，杀身且成仁。
嘉树轩
作者：余阙
朝代：元

嘉植将百岁，积翠广庭间。高柯出闾巷，低枝荫井干。流膏从风飏，芳气散如兰。别有清霜节，将同绮树看。
夜坐和成太常
作者：余阙
朝代：元

片月生碣石，微光挂玉弓。秋河空窈窕，遥映建章宫。哀鸿知时节，南飞正匆匆。感君思亲味，恻恻此心中。牵牛表宫雉，华星动绮钱。沈沈鳷鹊观，悠悠清漏传。无才愧三益，虚食念百廛。绵思至中旦，莫继瑶华篇。
夜坐和成太常·其一
作者：余阙
朝代：元

片月生碣石，微光挂玉弓。秋河空窈窕，遥映建章宫。哀鸿知时节，南飞正匆匆。感君思亲味，恻恻此心中。
夜坐和成太常·其二
作者：余阙
朝代：元

牵牛表宫雉，华星动绮钱。沈沈鳷鹊观，悠悠清漏传。无才愧三益，虚食念百廛。绵思至中旦，莫继瑶华篇。
大别山柏树
作者：余阙
朝代：元

奇树如蛟蜃，盘骫上虚空。孤生虽异桂，半死反如桐。香带金炉气，色映绮钱中。灵从后皇服，年随天地终。常瞻北枝翠，终古郁葱葱。
天门山
作者：余阙
朝代：元

杨子博地志，名山屡出王。但言隐弥匪，崇冠峙嵩梁。井络通遥甸，天经列钜障。群峰如菡萏，历乱发金塘。玉壶既岖崿，天门迥开张。宛虫连紫盖，母泉溅石床。入门荫脩竹，中夏若寒霜。灵鸟多异色，中林皆妙香。耀真启幽室，积石构瑶房。万里秘冥奥，千秋阻秩望。惟应学仙侣，结桂共相羊。
太平兴国寺柏
作者：余阙
朝代：元
体裁：古风

二仪表嘉瑞，孤根托汉坁。已知支干古，谁徵疏凿时。元泉吐灵液，玉露濯华姿。间侧七宝树，比拟万年枝。愿奉苍苍色，千秋长若斯。
安南王留宴
作者：余阙
朝代：元

将命坐藩服，式礼奉国宾。贤王重意气，延客列华裀。肃肃高堂上，圆方馈八珍。齐优杂赵女，歌曲一何新。遗响从风发，雕梁落素尘。中觞舟传满，眷眷难具陈。厚往已有愧，怀报恐无因。
宋祭酒挽歌
作者：余阙
朝代：元

文章知有数，耆旧忽先零。东井开图画，西山閟爽灵。司徒虚执馈，太史早垂铭。怅望平原绣，时时问客星。
宴晴江山拱北楼
作者：余阙
朝代：元

汉坻开绣阁，萧然似渚宫。晴江华楯外，列岫绮钱中。树色芳樽绿，荷花粉脸红。贤王敬爱客，乐宴意何终。
寄题环秀亭
作者：余阙
朝代：元

宗老来相报，黄梅盗已平。传闻一峰下，临眺九江横。象构谁能坏，香台积可成。凭询几小劫，又复到昆明。
山亭会琴图
作者：余阙
朝代：元

连山环绝壑，云木乱纷披。中有抱琴者，有如荣启期。萧然久不去，问子欲何为？
山谷读书台
作者：余阙
朝代：元
体裁：古风

昔贤已去远，荒台遗高丘。跻攀陟其巅，坐见江汉流。简册亦何有，荆榛亦何稠。清商振林薄，灏气凌高秋。黄叶坠我前，寒蝉鸣啾啾。感兹时物变，川涂行未休。俛仰宇宙间，吾道良悠悠。
待制张廷美姑阿庆诗
作者：余阙
朝代：元

葭菼启望国，灼灼咏桃夭。操觚染芳藻，短发未胜翘。始聆白雪句，兼传黄竹谣。兰萌初映砌，春霜已降霄。秋榛覆故陇，惊蓬飒回飙。金樽与瑶席，庶足奉仁娇。
扬州客舍
作者：余阙
朝代：元

船头浇酒祀神龙，手掷金钱撒水中。百尺楼船双夹橹，唱歌齐上吕梁洪。